qundao/data-zh-poetry huggingface dataset:
同门张少泉大令见赠爱吾庐钞赋诗奉酬四首
作者：王季珠
朝代：清

蓉城东望代钟英，尖秀龙砂山脉清。七叶名儒古循吏，八驺大宪旧门生。归田而后完诗稿，阅世已深淡宦情。同样娑娑增老态，谁知朔也是星精。读书得闲论前人，胜是当年老史臣。种菜特标高节抱，樗蒲闲试小经纶。行文韩愈多豪气，绘影陶潜认后身。宸电立徵医国手，孤蓬万里达京津。履上金台惬北游，目空凡界又奚求。檠灯蓟北芦鸿梦，儿女江南稻蟹秋。棘地荆天军国威，去思来慕部民讴。翛然物外谁羁勒，行乐人生第一筹。高人出处本堂堂，怡养天和兆吉祥。茂草一丛蒋诩径，奇书万卷郑玄乡。新春黄鸟方砭耳，旧梦红羊总断肠。豹幸全斑得窥见，爱吾庐钞口生香。
同门张少泉大令见赠爱吾庐钞赋诗奉酬四首·其一
作者：王季珠
朝代：清

蓉城东望代钟英，尖秀龙砂山脉清。七叶名儒古循吏，八驺大宪旧门生。归田而后完诗稿，阅世已深淡宦情。同样娑娑增老态，谁知朔也是星精。
同门张少泉大令见赠爱吾庐钞赋诗奉酬四首·其三
作者：王季珠
朝代：清

履上金台惬北游，目空凡界又奚求。檠灯蓟北芦鸿梦，儿女江南稻蟹秋。棘地荆天军国威，去思来慕部民讴。翛然物外谁羁勒，行乐人生第一筹。
同门张少泉大令见赠爱吾庐钞赋诗奉酬四首·其二
作者：王季珠
朝代：清

读书得闲论前人，胜是当年老史臣。种菜特标高节抱，樗蒲闲试小经纶。行文韩愈多豪气，绘影陶潜认后身。宸电立徵医国手，孤蓬万里达京津。
同门张少泉大令见赠爱吾庐钞赋诗奉酬四首·其四
作者：王季珠
朝代：清

高人出处本堂堂，怡养天和兆吉祥。茂草一丛蒋诩径，奇书万卷郑玄乡。新春黄鸟方砭耳，旧梦红羊总断肠。豹幸全斑得窥见，爱吾庐钞口生香。
和周颂武同学自题耕稼图
作者：王季珠
朝代：清

同游同学未同年，年老耕躬负郭田。立业非农无实地，问心何事敢颟天。猪羊命仆分牢饲，螃蟹娱孙一线牵。牛背无腔吹短笛，宋元而后有痴颠。
和莆田江春霖侍御即次原韵三首
作者：王季珠
朝代：清

熙朝旷典首徵贤，二百馀年命脉延。很有忠贞图报国，岂容佞幸势掀天。白华孝子怡怡尔，乌府先生凛凛然。时弊痛陈非不力，腹心手足两难全。渊明归隐义熙年，堪笑文官尽爱钱。明主胸襟宏翕受，大臣眼界澈中边。乞身贺监宸衷谅，养志曾参母氏怜。漫恨绨袍人莫赠，高堂抚慰胜装棉。祖饯都门车骑进，新诗络绎递蛮笺。执鞭父老迎南越，珥笔寅僚眷北燕。权贵当初寒破胆，国民此后孰承肩。起官还待颁优诏，风骨棱棱已遍传。
和莆田江春霖侍御即次原韵三首·其一
作者：王季珠
朝代：清

熙朝旷典首徵贤，二百馀年命脉延。很有忠贞图报国，岂容佞幸势掀天。白华孝子怡怡尔，乌府先生凛凛然。时弊痛陈非不力，腹心手足两难全。
和莆田江春霖侍御即次原韵三首·其三
作者：王季珠
朝代：清

祖饯都门车骑进，新诗络绎递蛮笺。执鞭父老迎南越，珥笔寅僚眷北燕。权贵当初寒破胆，国民此后孰承肩。起官还待颁优诏，风骨棱棱已遍传。
和莆田江春霖侍御即次原韵三首·其二
作者：王季珠
朝代：清

渊明归隐义熙年，堪笑文官尽爱钱。明主胸襟宏翕受，大臣眼界澈中边。乞身贺监宸衷谅，养志曾参母氏怜。漫恨绨袍人莫赠，高堂抚慰胜装棉。
喜耕霞世叔见过
作者：王季珠
朝代：清

春日何曾厌昼长，闲中留客道家常。肺肝倾吐探囊底，唇舌严防露剑芒。相必丰颐能受禄，文多激语断非祥。评诗莫误诗滋味，满口才教嚼笋香。
夏日金阊返棹
作者：王季珠
朝代：清

手挈行囊速上船，金阊城外月婵娟。烟笼虎阜钟遥搁，风簸鹅湖梦破圆。孤椵灯红方便路，四陲雾黑竟糊天。晓星明灭鸡初唱，早有耕氓戽稻田。
妙相庵
作者：王季珠
朝代：清

相不圆不肖，相不空不照。三十六洞极迢遥，四百八寺始创造。谁相此间置此庵，至今游人呼妙妙。
寄赠缪广文少村同学二首
作者：王季珠
朝代：清

绝无聊赖只临池，犹是消磨胜废时。造士怕闻花样变，立言翻笑布衣痴。余惟受命甘为殖，君喜居官老作师。德不加修修亦晚，逢人犹道勉为之。世事濛濛烟雾中，果谁指出路西东。人皆品丑娄师德，我独诗规陆放翁。木匣剑光犹烁烁，湘帘云影太匆匆。静评行运初无是，补种庭前月月红。
寄赠缪广文少村同学二首·其一
作者：王季珠
朝代：清

绝无聊赖只临池，犹是消磨胜废时。造士怕闻花样变，立言翻笑布衣痴。余惟受命甘为殖，君喜居官老作师。德不加修修亦晚，逢人犹道勉为之。
寄赠缪广文少村同学二首·其二
作者：王季珠
朝代：清

世事濛濛烟雾中，果谁指出路西东。人皆品丑娄师德，我独诗规陆放翁。木匣剑光犹烁烁，湘帘云影太匆匆。静评行运初无是，补种庭前月月红。
寄赠须孟修同学二首
作者：王季珠
朝代：清

处常遇变顺天行，焉用牢愁写不平。一线穿珠文得体，五金炼冶学收名。当今钟釜频颠倒，抵死山毛定重轻。且向闲中理闲事，为花酬酒寿同庚。治身琐屑必经营，不喜空谈纸上兵。古衣冠须归束好，奇书画要拆开评。寒门特起驹无匹，盛世调元凤不鸣。式化乡闾吾分内，漫云声价必科名。
寄赠须孟修同学二首·其一
作者：王季珠
朝代：清

处常遇变顺天行，焉用牢愁写不平。一线穿珠文得体，五金炼冶学收名。当今钟釜频颠倒，抵死山毛定重轻。且向闲中理闲事，为花酬酒寿同庚。
寄赠须孟修同学二首·其二
作者：王季珠
朝代：清

治身琐屑必经营，不喜空谈纸上兵。古衣冠须归束好，奇书画要拆开评。寒门特起驹无匹，盛世调元凤不鸣。式化乡闾吾分内，漫云声价必科名。
对月
作者：王季珠
朝代：清

皓月多情又到门，一轮流转杳无痕。新愁旧恨偏关是，可有人为月讼冤。
寿张少泉先生七十即用其自寿原韵
作者：王季珠
朝代：清

簪裾满座醉和春，莺燕聊翩贺主人。坐我董帷书味永，管他周鼎泗滨沦。五千年史翻陈案，三十馀山卧逸民。对客欣髯时一笑，卷舒的是自由身。渡辽名士属龙头，却聘无烦借箸筹。结客孔融居北海，逃名徐孺重南州。能将富贵浮云视，知是神仙慧业修。听唱阳春高格调，绕梁馀韵尚悠悠。廿载邯郸道上过，梁园作赋意云何。秋风波起思莼菜，茅屋云深长薜萝。耐老竞推长寿佛，雅游喜作小行窠。美人芳讯今无恙，江上芙蓉采撷多。谁为博物善文辞，嗜古徒招世俗嗤。烟雨模糊天下事，山川灵淑袖中诗。儒林支派清河衍，团扇神丰洛下遗。辉映并时生二老，天将风教付维持。
寿张少泉先生七十即用其自寿原韵·其三
作者：王季珠
朝代：清

廿载邯郸道上过，梁园作赋意云何。秋风波起思莼菜，茅屋云深长薜萝。耐老竞推长寿佛，雅游喜作小行窠。美人芳讯今无恙，江上芙蓉采撷多。
寿张少泉先生七十即用其自寿原韵·其二
作者：王季珠
朝代：清

渡辽名士属龙头，却聘无烦借箸筹。结客孔融居北海，逃名徐孺重南州。能将富贵浮云视，知是神仙慧业修。听唱阳春高格调，绕梁馀韵尚悠悠。
寿张少泉先生七十即用其自寿原韵·其四
作者：王季珠
朝代：清

谁为博物善文辞，嗜古徒招世俗嗤。烟雨模糊天下事，山川灵淑袖中诗。儒林支派清河衍，团扇神丰洛下遗。辉映并时生二老，天将风教付维持。
山茶树
作者：王季珠
朝代：清

逮我来游本实拨，仅传高覆楼七楹。拂檐干复生节节，纵斧声又伐丁丁。百年宝墨一夕火，十里花红万古情。粟影会看圆更满，寺前银杏况峥嵘。
岁朝春
作者：王季珠
朝代：清

一纸工书诸事吉，百年稀遇岁朝春。酒馀窥镜衰颜嫩，诗计题楹命意新。磊磊琴樽环座客，怡怡花草合家人。国华物瑞联翩记，也是当朝珥笔臣。
巫孝女
作者：王季珠
朝代：清

衫袖缕缕血满幅，深夜背人剜臂肉。一匙和药当参苓，巴望萱帷疾愈速。焚香膜拜祷昊天，愿以女年补母年。寿算决然不能强，女郎岂惜微躯捐。母存嬉戏秉至性，母殁零丁誓却聘。苦无兄弟力扶持，否亦拼与母同命。笃守祠墓荐蘋蘩，三党四邻尽起敬。吁嗟乎，妻拿夜肉与朝鱼，苛待爷娘豢牢猪。孝女每膳必咨涕，沥诚以祭七秩馀。两两相衡当愧死，宜乎有司旌其庐。宪吏尤喜端风教，懿德流芳为手书。孝行从来不多觏，史乘安可付阙如。
广福道中
作者：王季珠
朝代：清

蛇旋曲境路多生，赖有樵儿为导行。倒挂虬藤如结采，乱飞翠羽各呼名。斯游毕竟关清福，有笔转难写实情。步上山头休负异，已登高处一如平。
废科举歌
作者：王季珠
朝代：清

徵辟一变尚口舌，棘院抡才取合格。一声平地起雷音，登榜居然奇脚色。十年窗下弄羊毛，暗中福命阴司操。脱却蓝衫换紫袍，功名赚老几多豪。上掌文衡为笼络，人心向之如转轴。五百馀年积弊深，前明遗制今流毒。童子自大称天王，秀才往往闹科场。迎合文字固龌龊，激昂史论亦荒唐。科学发达科举废，学堂作为出身地。险恶风潮日夜生，新进浮嚣非国器。谁为君王画此谋，半途不是好收头。百万士子吞声哭，珠沈海底无人搜。暮四朝三莽号召，戏弄猢狲入圈套。钓钓无饵要求鱼，那有神鱼肯上钩。
归农
作者：王季珠
朝代：清

猗猗桑柘，蚕事三春。牛背一笛，詄宕水滨。蟠蟋小康，致力田人。人惟不力，种稻穫薪。后稷教民，首务稼穑。毋易犹言，粒粒皆血。今年歉薄，明年丰足。天实衡之，道无亏缺。农家之谱，月令豳风。终朝作课，智出其中。青秧分插，俯育同功。不淫于物，何戾于躬。时雨降矣，胡不扶犁。非种茸矣，胡不芟稊。息肩茂树，濯足清溪。地偏心远，野旷天低。勿游于市，勿倚于门。愚多福兮，隋实穷根。督饬儿妇，扶助弟昆。三时不害，庶几冠婚。
徐步
作者：王季珠
朝代：清

徐步山隈与水隈，别无挂碍任徘徊。案头积有新诗料，半是沿途拾得来。
忍草庵题壁三首
作者：王季珠
朝代：清

天遣三山裹一隈，漫空花雨舞亭台。狂奴易惹山僧笑，忍字工夫做不来。五十馀霜未下山，打包行脚不联班。蒲团坐诵巴罗蜜，便把心头草尽删。偶缝破纳拾残霞，更汲珠泉煮好茶。漫道空山无色相，碧云黄叶院门赊。
忍草庵题壁三首·其一
作者：王季珠
朝代：清

天遣三山裹一隈，漫空花雨舞亭台。狂奴易惹山僧笑，忍字工夫做不来。
忍草庵题壁三首·其三
作者：王季珠
朝代：清

偶缝破纳拾残霞，更汲珠泉煮好茶。漫道空山无色相，碧云黄叶院门赊。
忍草庵题壁三首·其二
作者：王季珠
朝代：清

五十馀霜未下山，打包行脚不联班。蒲团坐诵巴罗蜜，便把心头草尽删。
思无邪
作者：王季珠
朝代：清

六经有宗旨，得旨皆堪蔽。东鲁删古诗，西河衍小亭。正变因乎风，心通情自契。千古乏解人，一经括一义。亮哉駉马篇，举隅为起例。
悼姚家凤二首
作者：王季珠
朝代：清

人品兼文品，乡邦绰有誉。从今门绝迹，为尔火多书。铩羽穷鹰隼，开函泣蠹鱼。善因无善果，天道竟何如。讳疾深三载，争名丧一身。墓庐仍守祖，图稿少传人。心苦研科理，魂归慕迈亲。有才夭不吊，怕见相遗真。
悼姚家凤二首·其一
作者：王季珠
朝代：清

人品兼文品，乡邦绰有誉。从今门绝迹，为尔火多书。铩羽穷鹰隼，开函泣蠹鱼。善因无善果，天道竟何如。
悼姚家凤二首·其二
作者：王季珠
朝代：清

讳疾深三载，争名丧一身。墓庐仍守祖，图稿少传人。心苦研科理，魂归慕迈亲。有才夭不吊，怕见相遗真。
悼姚家凤二首寿张少泉先生七十即用其自寿原韵·其一
作者：王季珠
朝代：清
体裁：七言律诗

簪裾满座醉和春，莺燕聊翩贺主人。坐我董帷书味永，管他周鼎泗滨沦。五千年史翻陈案，三十馀山卧逸民。对客欣髯时一笑，卷舒的是自由身。
感怀二律
作者：王季珠
朝代：清

绝无聊赖喜临池，犹是消磨胜废时。造士频惊花样变，立言那笑布衣私。新闻便当新诗料，老境还亏老友知。德不加修修亦晚，何如嬉戏学为儿。旧服新装最诩工，趋时未脱古人风。人皆量服娄师德，我愿诗规陆放翁。藏匣剑光犹烁烁，过帘云影太匆匆。静评行运初无似，莫误春花一例红。
感怀二律·其一
作者：王季珠
朝代：清

绝无聊赖喜临池，犹是消磨胜废时。造士频惊花样变，立言那笑布衣私。新闻便当新诗料，老境还亏老友知。德不加修修亦晚，何如嬉戏学为儿。
感怀二律·其二
作者：王季珠
朝代：清

旧服新装最诩工，趋时未脱古人风。人皆量服娄师德，我愿诗规陆放翁。藏匣剑光犹烁烁，过帘云影太匆匆。静评行运初无似，莫误春花一例红。
感时二首
作者：王季珠
朝代：清

新诏颁行几十年，咸同旧习藕丝连。时文腔调入歌妓，理学工夫混坐禅。碑没偏摩蝌蚪字，诗亡畴补蓼莪篇。矧当异喙争鸣日，寒畯多才孰尚怜。英雄扪虱穷无路，孺子驱鸡哶有声。番语风行师道替，宝书日堕士名经。国民滴滴偿赔款，海贼堂堂遣统兵。洵是上天开异局，朝章莫议倒施行。
感时二首
作者：王季珠
朝代：清

示信于民第一程，如何刑偿半虚声。封疆吏易收成命，传舍官难达下情。选舞徵歌今干略，锦衣玉食世公卿。条陈百辈真心苦，可奈人微语已轻。翎顶轩轩内外臣，坐看贼窟窜江滨。未谙韬略誇褒鄂，并荷恩荣渺越秦。劝学何篇真载道，理财无政不伤民。强支军国二三老，尚遣私人踞要津。
感时二首·其一
作者：王季珠
朝代：清

新诏颁行几十年，咸同旧习藕丝连。时文腔调入歌妓，理学工夫混坐禅。碑没偏摩蝌蚪字，诗亡畴补蓼莪篇。矧当异喙争鸣日，寒畯多才孰尚怜。
感时二首·其一
作者：王季珠
朝代：清

示信于民第一程，如何刑偿半虚声。封疆吏易收成命，传舍官难达下情。选舞徵歌今干略，锦衣玉食世公卿。条陈百辈真心苦，可奈人微语已轻。
感时二首·其二
作者：王季珠
朝代：清

翎顶轩轩内外臣，坐看贼窟窜江滨。未谙韬略誇褒鄂，并荷恩荣渺越秦。劝学何篇真载道，理财无政不伤民。强支军国二三老，尚遣私人踞要津。
感时二首·其二
作者：王季珠
朝代：清

英雄扪虱穷无路，孺子驱鸡哶有声。番语风行师道替，宝书日堕士名经。国民滴滴偿赔款，海贼堂堂遣统兵。洵是上天开异局，朝章莫议倒施行。
抒感二首
作者：王季珠
朝代：清

难道江南缺米薪，青黄不接各嗟贫。历陈祖父为农业，生遇乾嘉是幸民。谋生乏术抑何堪，纺织工夫女助男。一自官商渔利甚，万家机杼阁东南。
抒感二首·其一
作者：王季珠
朝代：清

难道江南缺米薪，青黄不接各嗟贫。历陈祖父为农业，生遇乾嘉是幸民。
抒感二首·其二
作者：王季珠
朝代：清

谋生乏术抑何堪，纺织工夫女助男。一自官商渔利甚，万家机杼阁东南。
拟营生圹十首
作者：王季珠
朝代：清

自从结体入尘寰，水火兵戎阻百关。花甲转头真侥倖，如何懵不计登山。编藩累土伐荆榛，云气漫空似有神。亲手安排身后事，家人破涕祝长春。慎防损坏老皮囊，劝进庐循续命汤。一息尚存权未替，乌鸢蝼蚁缓商量。小拓佳城地数弓，吹笙击鼓戏樵童。四隅植有摇钱树，补救平生两手空。从古英雄犹走马，人生通例累多情。一盂麦饭一樽酒，如此生涯孰与争。打把灵魂返洞天，官骸归来祖茔边。道旁颓仆谁家碣，荒陇经营又熟田。不独寒梅摩小影，还将明月悟来因。荣铭哀诔多多锡，千古难逢挂剑人。埋诗无地不相宜，拘忌阴阳陋葬师。如果松揪围荫早，清歌预听吊黄鹂。自资冥福诵金经，自祭为文见素心。非必贪高封马鬣，他年跨鹤易招寻。脱胎而去复还胎，因果成书语也该。毕竟此身化何物，裸虫门类广难猜。
拟营生圹十首·其一
作者：王季珠
朝代：清

自从结体入尘寰，水火兵戎阻百关。花甲转头真侥倖，如何懵不计登山。
拟营生圹十首·其七
作者：王季珠
朝代：清

不独寒梅摩小影，还将明月悟来因。荣铭哀诔多多锡，千古难逢挂剑人。
拟营生圹十首·其三
作者：王季珠
朝代：清

慎防损坏老皮囊，劝进庐循续命汤。一息尚存权未替，乌鸢蝼蚁缓商量。
拟营生圹十首·其九
作者：王季珠
朝代：清

自资冥福诵金经，自祭为文见素心。非必贪高封马鬣，他年跨鹤易招寻。
拟营生圹十首·其二
作者：王季珠
朝代：清

编藩累土伐荆榛，云气漫空似有神。亲手安排身后事，家人破涕祝长春。
拟营生圹十首·其五
作者：王季珠
朝代：清

从古英雄犹走马，人生通例累多情。一盂麦饭一樽酒，如此生涯孰与争。
拟营生圹十首·其八
作者：王季珠
朝代：清

埋诗无地不相宜，拘忌阴阳陋葬师。如果松揪围荫早，清歌预听吊黄鹂。
拟营生圹十首·其六
作者：王季珠
朝代：清

打把灵魂返洞天，官骸归来祖茔边。道旁颓仆谁家碣，荒陇经营又熟田。
拟营生圹十首·其十
作者：王季珠
朝代：清

脱胎而去复还胎，因果成书语也该。毕竟此身化何物，裸虫门类广难猜。
拟营生圹十首·其四
作者：王季珠
朝代：清

小拓佳城地数弓，吹笙击鼓戏樵童。四隅植有摇钱树，补救平生两手空。
文选楼怀古
作者：王季珠
朝代：清

太子斯文拓手编，六朝支派便釐然。先从紫府评经卷，来就青山敞法筵。竹简千秋名士墨，琼楼百尺夕阳烟。拟同僧證循环理，却喜东升月又圆。
无题四首
作者：王季珠
朝代：清

季布一死无人诺，路到尽头阮籍哭。管父即称天下才，我买黄金铸鲍叔。宝剑高悬吴季札，麦舟厚赙范忠宣。古人情谊深于海，不在欢开日夜筵。嚭左施右夫差笑，越王一霸吴宫沼。以奢覆国百世惊，除是隋炀弹独调。木兰替父剿胡戎，红玉襄夫立宋功。谁教美人宫里战，西施不号女英雄。
无题四首·其一
作者：王季珠
朝代：清

季布一死无人诺，路到尽头阮籍哭。管父即称天下才，我买黄金铸鲍叔。
无题四首·其三
作者：王季珠
朝代：清

嚭左施右夫差笑，越王一霸吴宫沼。以奢覆国百世惊，除是隋炀弹独调。
无题四首·其二
作者：王季珠
朝代：清

宝剑高悬吴季札，麦舟厚赙范忠宣。古人情谊深于海，不在欢开日夜筵。
无题四首·其四
作者：王季珠
朝代：清

木兰替父剿胡戎，红玉襄夫立宋功。谁教美人宫里战，西施不号女英雄。
旷庐落成移居赋此
作者：王季珠
朝代：清

四围隙处且编篱，循例移居择吉期。天送月来无用谢，日贪书味究嫌痴。螔蝓画壁临倪稿，蝴蝶穿花引谢诗。为底后园先放竹，竹成无待远求师。卫生第一养天和，藏拙差宜老薜萝。当户扑人山色秀，卜邻庇我树阴多。田须二顷愁宽鹤，书未专家愧受鹅。寄寓毗陵曾买宅，高风焚券羡东坡。札齐豆架札松棚，分付奚童趁老晴。有酒先为花作寿，无牛犹幸笔能耕。当车当肉齐颜触，苟合苟完卫子荆。最喜隔墙家庙近，不时数典孝思生。
旷庐落成移居赋此·其一
作者：王季珠
朝代：清

四围隙处且编篱，循例移居择吉期。天送月来无用谢，日贪书味究嫌痴。螔蝓画壁临倪稿，蝴蝶穿花引谢诗。为底后园先放竹，竹成无待远求师。
旷庐落成移居赋此·其三
作者：王季珠
朝代：清

札齐豆架札松棚，分付奚童趁老晴。有酒先为花作寿，无牛犹幸笔能耕。当车当肉齐颜触，苟合苟完卫子荆。最喜隔墙家庙近，不时数典孝思生。
旷庐落成移居赋此·其二
作者：王季珠
朝代：清

卫生第一养天和，藏拙差宜老薜萝。当户扑人山色秀，卜邻庇我树阴多。田须二顷愁宽鹤，书未专家愧受鹅。寄寓毗陵曾买宅，高风焚券羡东坡。
旷庐遣兴
作者：王季珠
朝代：清

厌住市廛思避俗，无风波处好为家。芦帘排槛遮炎旭，笺纸糊窗散绮霞。一径优容知趣蝶，四时部署近情花。置身利锁名缰外，天赐清闲敢拜嘉。兴到拈毫乱写诗，不分支派不求师。燕招风脚清尘院，蜂断花须落砚池。肝患已忘投药物，齿虚只合嗜求斯。残棋一局终须了，胜负无容计数知。嚼过黄梅与紫姜，那云酸辣不曾尝。太平犬马有馀庆，中落田园并受殃。老冉冉来情自短，事循循叙梦何长。果谁死作有名鬼，百世人犹奉瓣香。
旷庐遣兴·其一
作者：王季珠
朝代：清

厌住市廛思避俗，无风波处好为家。芦帘排槛遮炎旭，笺纸糊窗散绮霞。一径优容知趣蝶，四时部署近情花。置身利锁名缰外，天赐清闲敢拜嘉。
旷庐遣兴·其三
作者：王季珠
朝代：清

嚼过黄梅与紫姜，那云酸辣不曾尝。太平犬马有馀庆，中落田园并受殃。老冉冉来情自短，事循循叙梦何长。果谁死作有名鬼，百世人犹奉瓣香。
旷庐遣兴·其二
作者：王季珠
朝代：清

兴到拈毫乱写诗，不分支派不求师。燕招风脚清尘院，蜂断花须落砚池。肝患已忘投药物，齿虚只合嗜求斯。残棋一局终须了，胜负无容计数知。
旷庐遣兴二首
作者：王季珠
朝代：清

百年伟业付空谈，独有闲情不尽含。种德无功馀腐气，翻书有味比饴甘。崎岖路易欺疲马，继续丝还吐老蚕。近审中朝朋辈少，一枝春未递封函。广厦难容况敝庐，古人未许赋同居。性缘傲物多多悔，交过中年渐渐疏。畏事竟成战败马，亡书直似放生鱼。花名载入群芳谱，近十年来考究虚。
旷庐遣兴二首·其一
作者：王季珠
朝代：清

百年伟业付空谈，独有闲情不尽含。种德无功馀腐气，翻书有味比饴甘。崎岖路易欺疲马，继续丝还吐老蚕。近审中朝朋辈少，一枝春未递封函。
旷庐遣兴二首·其二
作者：王季珠
朝代：清

广厦难容况敝庐，古人未许赋同居。性缘傲物多多悔，交过中年渐渐疏。畏事竟成战败马，亡书直似放生鱼。花名载入群芳谱，近十年来考究虚。
春感
作者：王季珠
朝代：清
体裁：七言律诗

冰雹雷霆博早春，阴阳调剂属何人。乌鸢攫肉馋蝼蚁，枭獍登台泣凤麟。莫假威棱恢汉宇，徒烦书檄吓番臣。明明庚戌非庚子，只怕童谣又当真。
春感
作者：王季珠
朝代：清

冰雹雷霆博早春，阴阳调剂属何人。乌鸢攫肉馋蝼蚁，枭獍登台泣凤麟。莫假威棱恢汉宇，徒烦书檄嚇番臣。明明庚戌非庚子，只怕童谣又当真。
春感八首
作者：王季珠
朝代：清

时难年荒万劫愁，天心于此转关头。不知多少英雄泪，洗出金瓯与玉瓯。武昌起义逼天高，地势中央立脚牢。薄海景从非易易，果然一白竖旌旄。为尧为舜渺千古，景运中天那复开。恰有生公善说法，轩轩王母献图来。如罴如虎号雄师，鼓吹功多若个知。收拾人心一枝笔，漫云汗马独居奇。业把五金冶一炉，万邦花覆吉祥多。旋闻牛李争门户，辜负文题是共和。出手先将大厦倾，纷繁头绪理重清。旧僚并作新官吏，几见肝肠两段生。夺胎换骨系何年，半属人谋半属天。胜负至今棋打劫，利民福国口头禅。内政既无齐管仲，立功那有汉班超。一条界线争何在，海外旌旗五色标。
春感八首·其一
作者：王季珠
朝代：清

时难年荒万劫愁，天心于此转关头。不知多少英雄泪，洗出金瓯与玉瓯。
春感八首·其七
作者：王季珠
朝代：清

夺胎换骨系何年，半属人谋半属天。胜负至今棋打劫，利民福国口头禅。
春感八首·其三
作者：王季珠
朝代：清

为尧为舜渺千古，景运中天那复开。恰有生公善说法，轩轩王母献图来。
春感八首·其二
作者：王季珠
朝代：清

武昌起义逼天高，地势中央立脚牢。薄海景从非易易，果然一白竖旌旄。
春感八首·其五
作者：王季珠
朝代：清

业把五金冶一炉，万邦花覆吉祥多。旋闻牛李争门户，辜负文题是共和。
春感八首·其八
作者：王季珠
朝代：清

内政既无齐管仲，立功那有汉班超。一条界线争何在，海外旌旗五色标。
春感八首·其六
作者：王季珠
朝代：清

出手先将大厦倾，纷繁头绪理重清。旧僚并作新官吏，几见肝肠两段生。
春感八首·其四
作者：王季珠
朝代：清

如罴如虎号雄师，鼓吹功多若个知。收拾人心一枝笔，漫云汗马独居奇。
春日喜方耕霞丈见访即以赠别二首
作者：王季珠
朝代：清

顾我来游旧草堂，一杯清茗道家常。肝肠甚侠囊偏涩，唇舌无疲剑不芒。相必丰颐始有禄，文多激语断非祥。评诗莫误诗滋味，满口才教嚼笋香。本因作客转称主，才许还乡又别家。钜制积成亭畔草，快帆剪碎浪中花。老来豪健真难得，事过思量大半差。此去虞阳何所颂，颂君一饭一分加。
春日喜方耕霞丈见访即以赠别二首·其一
作者：王季珠
朝代：清

顾我来游旧草堂，一杯清茗道家常。肝肠甚侠囊偏涩，唇舌无疲剑不芒。相必丰颐始有禄，文多激语断非祥。评诗莫误诗滋味，满口才教嚼笋香。
春日喜方耕霞丈见访即以赠别二首·其二
作者：王季珠
朝代：清

本因作客转称主，才许还乡又别家。钜制积成亭畔草，快帆剪碎浪中花。老来豪健真难得，事过思量大半差。此去虞阳何所颂，颂君一饭一分加。
春日过古塘
作者：王季珠
朝代：清

小桥西畔柳丝丝，荡漾渔舠桨一枝。蚕户动忙封女庙，鱼苗齐放足公池。妪怜同病谈家妇，儿愧无仪避塾师。应有采风来里闬，一谣一谚谱新诗。
春日遣兴
作者：王季珠
朝代：清

属目当前尽化机，徒钻故纸笑人非。芭蕉冒雨多含蓄，杨柳因风善指挥。百节疏通惟藕巧，十分员到似瓜稀。梦回领受清凉味，背汗淋漓苦锦衣。
春日香山竹枝词八首
作者：王季珠
朝代：清

桥边篱落蝶飞飞，一袭轻装换裌衣。乍雨乍晴春过半，牡丹花放甲鱼肥。柔桑渐渐绿云铺，各户蚕娘出浴无。茧市将来能起色，例应偿及隔年逋。清明香社闹香山，山顶曾来叩院关。独惜山灵少持护，山中八景莫追攀。手持牛谱熟评量，兑价如今再倍长。洵是老农好家教，呼儿打把白梅秧。兼旬无雨各攒眉，世住高原我最知。不是桃花春水涨，竭池鱼又扭官私。故乡首重是文风，报国吾宗有伟功。墓下行人齐敛手，亟称前后二王公。雀鼠谁云易启争，天然一片野人诚。清清冷署管何事，闲煞弓兵四五名。一本山茶覆七楹，萧梁馀韵听松声。侬居红豆村庄右，不属情人也有情。
春日香山竹枝词八首·其一
作者：王季珠
朝代：清

桥边篱落蝶飞飞，一袭轻装换裌衣。乍雨乍晴春过半，牡丹花放甲鱼肥。
春日香山竹枝词八首·其七
作者：王季珠
朝代：清

雀鼠谁云易启争，天然一片野人诚。清清冷署管何事，闲煞弓兵四五名。
春日香山竹枝词八首·其三
作者：王季珠
朝代：清

清明香社闹香山，山顶曾来叩院关。独惜山灵少持护，山中八景莫追攀。
春日香山竹枝词八首·其二
作者：王季珠
朝代：清

柔桑渐渐绿云铺，各户蚕娘出浴无。茧市将来能起色，例应偿及隔年逋。
春日香山竹枝词八首·其五
作者：王季珠
朝代：清

兼旬无雨各攒眉，世住高原我最知。不是桃花春水涨，竭池鱼又扭官私。
春日香山竹枝词八首·其八
作者：王季珠
朝代：清

一本山茶覆七楹，萧梁馀韵听松声。侬居红豆村庄右，不属情人也有情。
春日香山竹枝词八首·其六
作者：王季珠
朝代：清

故乡首重是文风，报国吾宗有伟功。墓下行人齐敛手，亟称前后二王公。
春日香山竹枝词八首·其四
作者：王季珠
朝代：清

手持牛谱熟评量，兑价如今再倍长。洵是老农好家教，呼儿打把白梅秧。
晒书
作者：王季珠
朝代：清

一年一度秋阳好，日曝残编蠹不生。第恐英华收吸尽，令人无计用聪明。
月夜有感
作者：王季珠
朝代：清

问天不应且高歌，明月当头感慨多。新咏难摹流辈状，旧题易落古人窠。大江南北群狼啸，名世英雄走马过。聒耳风涛平复起，长河恐亦易生波。
杂咏十首
作者：王季珠
朝代：清

万物各有本，培植系乎人。何谓真种子，一点核中仁。寿命岂预期，十事九中变。隆誉不容赊，行乐且博现。毒龙受人制，猛虎受人擒。智勇俱无用，蛀虫暗生心。鸟语情如诉，蛩吟怨未休。若求均苦乐，倒不转春秋。先存爱物心，去私不假斧。先存爱己心，急公怕闻鼓。朝生千忆貌，暮化千忆身。只此啼与笑，阴阳忙煞人。七情喜居一，六恶攻之力。大富贵寿考，适然而莫必。大造本无私，灵蠢合一族。君子受重名，幸有小人托。识字忘仓颉，食粒昧后稷。大名名易朽，况乎小功业。春花非一色，一色岂成春。同形不同性，何独疑于人。
杂咏十首·其一
作者：王季珠
朝代：清

万物各有本，培植系乎人。何谓真种子，一点核中仁。
杂咏十首·其七
作者：王季珠
朝代：清

七情喜居一，六恶攻之力。大富贵寿考，适然而莫必。
杂咏十首·其三
作者：王季珠
朝代：清

毒龙受人制，猛虎受人擒。智勇俱无用，蛀虫暗生心。
杂咏十首·其九
作者：王季珠
朝代：清

识字忘仓颉，食粒昧后稷。大名名易朽，况乎小功业。
杂咏十首·其二
作者：王季珠
朝代：清

寿命岂预期，十事九中变。隆誉不容赊，行乐且博现。
杂咏十首·其五
作者：王季珠
朝代：清

先存爱物心，去私不假斧。先存爱己心，急公怕闻鼓。
杂咏十首·其八
作者：王季珠
朝代：清

大造本无私，灵蠢合一族。君子受重名，幸有小人托。
杂咏十首·其六
作者：王季珠
朝代：清

朝生千忆貌，暮化千忆身。只此啼与笑，阴阳忙煞人。
杂咏十首·其十
作者：王季珠
朝代：清

春花非一色，一色岂成春。同形不同性，何独疑于人。
杂咏十首·其四
作者：王季珠
朝代：清

鸟语情如诉，蛩吟怨未休。若求均苦乐，倒不转春秋。
杂感四首
作者：王季珠
朝代：清

具是衣冠族，名留实不存。经师如土贱，市贩比官尊。异族盟生死，同伦蔑弟昆。胶庠无术业，多半遁医门。天地英华竭，休嫌物力微。学如寒乞米，文是借披衣。艺苑花含泪，黉门草长肥。荡然名教外，游骑竟忘归。运动成风气，如何黑白分。铢钱能用鬼，纶轴早邀君。灾雁哀无命，疲枭乐有群。闷怀无计拨，热酒百回醺。孰尚容寒畯，双眉拓得高。人才收小草，经济嚼空螯。落溷怜名女，呼衿让土豪。冲霄曾有愿，无羽又无毛。
杂感四首·其一
作者：王季珠
朝代：清

具是衣冠族，名留实不存。经师如土贱，市贩比官尊。异族盟生死，同伦蔑弟昆。胶庠无术业，多半遁医门。
杂感四首·其三
作者：王季珠
朝代：清

运动成风气，如何黑白分。铢钱能用鬼，纶轴早邀君。灾雁哀无命，疲枭乐有群。闷怀无计拨，热酒百回醺。
杂感四首·其二
作者：王季珠
朝代：清

天地英华竭，休嫌物力微。学如寒乞米，文是借披衣。艺苑花含泪，黉门草长肥。荡然名教外，游骑竟忘归。
杂感四首·其四
作者：王季珠
朝代：清

孰尚容寒畯，双眉拓得高。人才收小草，经济嚼空螯。落溷怜名女，呼衿让土豪。冲霄曾有愿，无羽又无毛。
柬方蔚莪世弟
作者：王季珠
朝代：清

青灯馀课读唐诗，生小钟情杜牧之。不省风流多罪戾，被花盗卖十年痴。
柬曹岐鸣二首
作者：王季珠
朝代：清

作则原来在本身，君家和气盎如春。解纷排难孚忠信，不假言词折服人。持斋戒杀佛为心，自奉何拌费一金。独有地方慈善事，随时施济总推襟。
柬曹岐鸣二首·其一
作者：王季珠
朝代：清

作则原来在本身，君家和气盎如春。解纷排难孚忠信，不假言词折服人。
柬曹岐鸣二首·其二
作者：王季珠
朝代：清

持斋戒杀佛为心，自奉何拌费一金。独有地方慈善事，随时施济总推襟。
柬须膺范
作者：王季珠
朝代：清

虚名为累愿偏赊，回首偿来两鬓华。无禄颇能誇健饭，不官转免运移家。十行新秫醅香酿，一掬秋菘摘露芽。无事遣闲忙底事，夜灯农谱手频查。
梅花
作者：王季珠
朝代：清

真面须从雪里看，两三株傍瓦檐端。化工弄巧施朱绿，免议书生一色寒。
楼观
作者：王季珠
朝代：清

逼近青山势欲吞，旧居灰烬小楼存。岫云出是六鳌举，阵雨来如万马奔。直北莽苍沙岸树，偏东稠密画图村。此身岂受泥涂困，早仗云梯达帝阍。
橹舟抵苏阊
作者：王季珠
朝代：清

垂柳沈沈笼暮烟，秋塘水滑橹声圆。长帆遇逆风欺客，启舱生凉月浸船。绀宇疏钟残雨夜，酒楼高烛拱星天。金阊不记几回宿，挟友求书未隔年。
河山
作者：王季珠
朝代：清

忽成忽败古今同，玩弄河山一掌中。奋上舞台歌与泣，疲癃何必不英雄。
洗砚池
作者：王季珠
朝代：清

一泓澄净蓄山坡，帝子曾经手濯磨。漾起白蘋成点画，寒潭深处墨鱼多。
消夏偶成
作者：王季珠
朝代：清

午枕清凉梦初醒，静参元理不嫌虚。很多亡赖成名业，大怪生人读死书。抱愤谁吞樊哙肉，趋炎共恋孟尝鱼。一枰棋打输赢劫，局外闲观乐有馀。
消寒会赠蔚莪世弟
作者：王季珠
朝代：清

业作章缝士，羞为饮食人。十年诗劲敌，一席酒同寅。有品何云贱，无官莫怪贫。休提淮海事，哀雁惹酸辛。
清明雨
作者：王季珠
朝代：清

吾乡盛集昉何日，农具添新好助耕。四顾田塍真富丽，十分风雨败清明。冢虚麦饭鬼嗟馁，寺断香烟佛见轻。万户粮空求接济，孰关民瘼祷天晴。
渔父
作者：王季珠
朝代：清

扁舟独向五湖游，风雨持竿春复秋。勋业淮阴空太息，子陵不肯一回头。
游三峰禅院
作者：王季珠
朝代：清

扶上肩舆早出城，清香扑鼻稻花生。凡心入院自然净，病足登楼却也轻。乘我兴高临雁字，倩谁神妙画松声。山僧寂静蒲团坐，一曲瑶琴待月明。
游圣恩寺登还元阁
作者：王季珠
朝代：清

朝来山气不胜寒，古木长林面面攒。旷览太湖三万顷，还元阁上一凭栏。
游大小石洞二首
作者：王季珠
朝代：清

入山曾有志，苦乏买山钱。李愿归盘谷，王维辟辋川。天方花散雨，人与鹤争年。暂借蒲团坐，同参上乘禅。盘古曾遗洞，千年化石多。名流宜笠屐，福地不兵戈。潭静清无滓，碑残字未磨。当轩松独立，风至发高歌。
游大小石洞二首·其一
作者：王季珠
朝代：清

入山曾有志，苦乏买山钱。李愿归盘谷，王维辟辋川。天方花散雨，人与鹤争年。暂借蒲团坐，同参上乘禅。
游大小石洞二首·其二
作者：王季珠
朝代：清

盘古曾遗洞，千年化石多。名流宜笠屐，福地不兵戈。潭静清无滓，碑残字未磨。当轩松独立，风至发高歌。
游莫愁湖登胜棋楼
作者：王季珠
朝代：清

僧饭撞钟向午开，院门容我蹈苍苔。两行杨柳牵裙住，十里荷花媚眼来。楼额涂金名相业，湖波绉碧美人才。石头城外秋如画，说甚干戈几劫灰。
潘园彭刚直公壁间墨梅
作者：王季珠
朝代：清

荣阳别业草萋萋，败壁犹然见旧题。笔下许多刚直气，半由狂醉露端倪。
牡丹
作者：王季珠
朝代：清

先人手泽百花荣，客过家园解笑迎。独惜牡丹容瘦削，年年富贵受虚名。
田家杂咏十二首
作者：王季珠
朝代：清

菜甲将花一剪新，雨馀绿野辄周巡。烟林莺啭喜求友，香会蝉联重报亲。纸扎鸢鱼稚子巧，池苏螺蛤妇人仁。乡闾自古鲜文物，推大蓬蒿也有因。馀韵悠然放鸽铃，沿堤补柳类添丁。庭前飞舞杨花白，檐下啁啾竹叶青。双尾盐鱼供学究，一肩乌彘荐先灵。持家本系家翁主，妇女烦言未便听。团坐绳床莫我嫌，肺肝倾吐漫谦谦。为儿择日开关锁，阿母求神付吉签。新蚁芬芳初浸面，子鸡和淡薄楂盐。不奇桂辣椒辛味，知是吴民性喜甜。一曲田歌绿树阴，涓涓流水听鸣琴。秧含时雨针针碧，麦受温风簇簇金。新制桔槔翻有样，古遗谣谵奉为箴。扫除爨下频敦嘱，失慎堪虞要小心。多男到处蒙称福，巴望成丁却也难。疗病愿为天赦犯，占庚乞解女伤官。青蛙夜鼓梅天雨，黄犊晨犁麦气寒。收数预知蚕豆好，春雷不动报平安。行人方便路须通，尺土无妨让与公。傍屋编篱花抵隙，筑场勒界石居中。疗饥麦面吴丝白，解渴瓜瓤蜀锦红。酷暑蚊蝇防染毒，辟瘟丹散制精工。不忌人心设险机，果然云是那云非。妇挑葱蒜烧红肉，儿剪芭蕉试绿衣。老纳地丁花户熟，甘充保甲蔀檐稀。孙孩入抱争欢喜，道是饥肤受乳肥。西风摧柳忽惊秋，匾豆开花满架球。白露停车成老例，黄粱经斛喜浮收。池塘鱼为均分股，兄弟牛仍合一头。树艺家声无敢堕，镃基不待旧时修。若丰若歉听诸天，最固根基是力田。芟草必由新雨后，彻桑要在未阴前。纷争雀鼠终无讼，似续螟蛉也有贤。便是丐夫施撮米，虚空不落一文钱。无风波处辟新村，胥吏追呼不到门。差为轮年非大利，借言冲喜便完婚。禾麻成熟修公社，鸡犬安眠颂帝恩。种竹养鱼承世业，世情翻覆又奚论。事无钜细决邻翁，一语喧传一巷中。议订婚姻凭月老，伏诛忤逆怖雷公。神灵宇下祈财产，歌舞台前泣孝忠。酒灌愁肠愁莫解，总由三九欠东风。舍南舍北启朝扉，并坐冬烘似打围。儿学为农先唤牧，女因催嫁自裁衣。霜青晚稻登砻富，雪白沙棉曝户肥。驱斥不祥安且吉，勿应媚灶笑人非。
田家杂咏十二首·其一
作者：王季珠
朝代：清

菜甲将花一剪新，雨馀绿野辄周巡。烟林莺啭喜求友，香会蝉联重报亲。纸扎鸢鱼稚子巧，池苏螺蛤妇人仁。乡闾自古鲜文物，推大蓬蒿也有因。
田家杂咏十二首·其七
作者：王季珠
朝代：清

不忌人心设险机，果然云是那云非。妇挑葱蒜烧红肉，儿剪芭蕉试绿衣。老纳地丁花户熟，甘充保甲蔀檐稀。孙孩入抱争欢喜，道是饥肤受乳肥。
田家杂咏十二首·其三
作者：王季珠
朝代：清

团坐绳床莫我嫌，肺肝倾吐漫谦谦。为儿择日开关锁，阿母求神付吉签。新蚁芬芳初浸面，子鸡和淡薄楂盐。不奇桂辣椒辛味，知是吴民性喜甜。
田家杂咏十二首·其九
作者：王季珠
朝代：清

若丰若歉听诸天，最固根基是力田。芟草必由新雨后，彻桑要在未阴前。纷争雀鼠终无讼，似续螟蛉也有贤。便是丐夫施撮米，虚空不落一文钱。
田家杂咏十二首·其二
作者：王季珠
朝代：清

馀韵悠然放鸽铃，沿堤补柳类添丁。庭前飞舞杨花白，檐下啁啾竹叶青。双尾盐鱼供学究，一肩乌彘荐先灵。持家本系家翁主，妇女烦言未便听。
田家杂咏十二首·其五
作者：王季珠
朝代：清

多男到处蒙称福，巴望成丁却也难。疗病愿为天赦犯，占庚乞解女伤官。青蛙夜鼓梅天雨，黄犊晨犁麦气寒。收数预知蚕豆好，春雷不动报平安。
田家杂咏十二首·其八
作者：王季珠
朝代：清

西风摧柳忽惊秋，匾豆开花满架球。白露停车成老例，黄粱经斛喜浮收。池塘鱼为均分股，兄弟牛仍合一头。树艺家声无敢堕，镃基不待旧时修。
田家杂咏十二首·其六
作者：王季珠
朝代：清

行人方便路须通，尺土无妨让与公。傍屋编篱花抵隙，筑场勒界石居中。疗饥麦面吴丝白，解渴瓜瓤蜀锦红。酷暑蚊蝇防染毒，辟瘟丹散制精工。
田家杂咏十二首·其十
作者：王季珠
朝代：清

无风波处辟新村，胥吏追呼不到门。差为轮年非大利，借言冲喜便完婚。禾麻成熟修公社，鸡犬安眠颂帝恩。种竹养鱼承世业，世情翻覆又奚论。
田家杂咏十二首·其十一
作者：王季珠
朝代：清

事无钜细决邻翁，一语喧传一巷中。议订婚姻凭月老，伏诛忤逆怖雷公。神灵宇下祈财产，歌舞台前泣孝忠。酒灌愁肠愁莫解，总由三九欠东风。
田家杂咏十二首·其十二
作者：王季珠
朝代：清

舍南舍北启朝扉，并坐冬烘似打围。儿学为农先唤牧，女因催嫁自裁衣。霜青晚稻登砻富，雪白沙棉曝户肥。驱斥不祥安且吉，勿应媚灶笑人非。
田家杂咏十二首·其四
作者：王季珠
朝代：清

一曲田歌绿树阴，涓涓流水听鸣琴。秧含时雨针针碧，麦受温风簇簇金。新制桔槔翻有样，古遗谣谵奉为箴。扫除爨下频敦嘱，失慎堪虞要小心。
甲寅四月，偶赴琴城，晤西京吾兄，欢谈竟日，阔别五六年，精神如昨，出先德柳村图属题。柳村都兄之尊人，弟之世长也，弟即不文，就少年所闻见者而略叙之，虽不足概平生，而落落大端已在，于是赋五古一章，所以纪实也，质之吾兄当乎否乎
作者：王季珠
朝代：清

造庐得披图，小小只尺幅。易于摩躯干，难于绘眉目。遗貌而取神，妙手得真诀。因柳以为号，是乃泉明属。翳余十五龄，侍父登门读。堂上列尊彝，庭前莳花木。艇子系垂杨，一水纡回绿。时公正强盛，湖海气充足。所笃在乎行，所崇在乎学。刀圭救生灵，粟米赡亲族。治心犹治文，骊珠已在握。每待落课时，入塾衣冠肃。米家书画船，赵氏金石录。公本赏鉴家，嗜古兼收蓄。地以人著名，人为地造福。宜乎继起者，庭除富兰玉。忽忽十馀年，变迁感陵谷。斯图得重展，怎不三薰沐。手笔罗燕许，香艳摘宋屈。永永寿贞珉，悬为正与鹄。予果何所云，敷述平生熟。逸事倘传闻，再倩名贤续。
甲辰秋留别耕霞世叔二首
作者：王季珠
朝代：清

山里清风湖里月，每逢八月记琴川。楼收秋爽容高卧，舟共春游各赋篇。疗疾愿延天下寿，编书名附古人传。挑灯横榻谈深夜，休问珠黄值几钱。异乡未易故交逢，恶酒偏倾酒数觥。阅世卅年心愈小，添霜两鬓面疑生。别时却述来时话，诤我殊多爱我情。相约还旧搜旧碣，家山十景待题评。
甲辰秋留别耕霞世叔二首·其一
作者：王季珠
朝代：清

山里清风湖里月，每逢八月记琴川。楼收秋爽容高卧，舟共春游各赋篇。疗疾愿延天下寿，编书名附古人传。挑灯横榻谈深夜，休问珠黄值几钱。
甲辰秋留别耕霞世叔二首·其二
作者：王季珠
朝代：清

异乡未易故交逢，恶酒偏倾酒数觥。阅世卅年心愈小，添霜两鬓面疑生。别时却述来时话，诤我殊多爱我情。相约还旧搜旧碣，家山十景待题评。
留园
作者：王季珠
朝代：清

长留天地愿何宏，园系南州第一工。石势轩昂才子气，树容伛偻古稀翁。玉池荷卸秋风碧，锦帙书签冷院红。晋宋名贤遗手迹，画图早已拓王公。
病起二首
作者：王季珠
朝代：清

苦心翻本草，竟尔病魔逃。排闼一头颤，披衣两足摇。吟情疏欲断，泛梦遣无聊。近市偏增恶，人庞语益嚣。文房还怕坐，旧业岂空抛。匣墨坚于铁，盆花乱似茅。唐娥蚕伏茧，王猛虱扪巢。胃气方苏醒，秋菘抵盛殽。
病起二首·其一
作者：王季珠
朝代：清

苦心翻本草，竟尔病魔逃。排闼一头颤，披衣两足摇。吟情疏欲断，泛梦遣无聊。近市偏增恶，人庞语益嚣。
病起二首·其二
作者：王季珠
朝代：清

文房还怕坐，旧业岂空抛。匣墨坚于铁，盆花乱似茅。唐娥蚕伏茧，王猛虱扪巢。胃气方苏醒，秋菘抵盛殽。
病起秋郊晚眺
作者：王季珠
朝代：清

却因一疾免腾腾，人号予为有发僧。鉴水水怜容太弱，簪花花笑老无能。牛羊鞭入烟林画，蟋蟀催齐纺妇灯。渔艇稳依芦渚畔，收纶还待月东升。
登妙高台
作者：王季珠
朝代：清

海阔复天空，高台虎踞雄。雨收平甸燕，风载隔江鸿。玉带萦人梦，中泠荡我胸。前朝僧已尽，何事问吴宫。
白菊花
作者：王季珠
朝代：清

自冒新霜韵越清，漫云鉴赏欠分明。知心元亮交无迹，寿相龙眠画入情。敢为晚年移素守，直从淡处得高名。悬知骨性天生劲，贡媚胭脂耻与争。
石壁精舍
作者：王季珠
朝代：清

高覆松阴复竹阴，窝藏宝刹绝尘侵。千寻峭壁俯湖险，一径寒云郁舍深。行脚僧忘参上乘，欢颜佛是旧知音。重游先与山灵约，容我山巅一鼓琴。
祀蚕神谣
作者：王季珠
朝代：清

春风和暖如人意，今春倍享马娘利。姊妹商量拜马娘，一提豚肘半瓶浆。拍手吴娃交歌舞，缫车夜夜甜还苦。卖丝股股数青蚨，蚨来蚨去神知无。
祖文中子通二首
作者：王季珠
朝代：清

发撝六籍圣功臣，儒学兼赅汉宋纯。却聘善辞宗闵损，霭然身备四时春。歌罢东归即速归，未曾筮易已知机。造成将相开唐运，辛苦河汾一布衣。
祖文中子通二首·其一
作者：王季珠
朝代：清

发撝六籍圣功臣，儒学兼赅汉宋纯。却聘善辞宗闵损，霭然身备四时春。
祖文中子通二首·其二
作者：王季珠
朝代：清

歌罢东归即速归，未曾筮易已知机。造成将相开唐运，辛苦河汾一布衣。
祖文正公旦
作者：王季珠
朝代：清
体裁：古风

休休一个臣，为宋掌机枢。才大量亦大，展布真有馀。五鬼献妖书，明明是阿谀。英主惮哲相，缄口用美珠。口岂珠能缄，愎谏非吾徒。况罢征辽师，地免肝脑涂。委曲全民社，不求谅区区。削发披缁敛，遗命凛凛如。君非未遽格，臣忠无或渝。景德祥符间，盛会跻轩虞。垓埏平似砥，调燮懋远谟。小眚不掩德，呜乎天民欤！
祖文正公旦
作者：王季珠
朝代：清

休休一个臣，为宋掌机枢。才大量亦大，展布真有馀。五鬼献妖书，明明是阿谀。英主惮哲相，缄口用美珠。口岂珠能缄，愎谏非吾徒。况罢征辽师，地免肝脑涂。委曲全民社，不求谅区区。削发披缁敛，遗命凛凛如。君非未遽格，臣忠无或渝。景德祥符间，盛会跻轩虞。垓埏平似砥，调燮懋远谟。小眚不掩德，鸣乎天民欤！
祝周小山世长六十
作者：王季珠
朝代：清

帘额翩翩舞燕莺，东风含笑拜先生。杏花村店沽春健，杨柳溪桥曳杖轻。课士心先魔障扫，观书眼比佛灯明。为何甲子都忘记，晋帖唐诗仔细评。卷帙纷纶一草堂，笔花徵瑞墨徵祥。文归韩柳培兰玉，道契程朱奉瓣香。万陇浮烟观甲第，一泓秋水涤肝肠。濂溪家学公能绍，允矣绵绵世泽长。
祝周小山世长六十·其一
作者：王季珠
朝代：清

帘额翩翩舞燕莺，东风含笑拜先生。杏花村店沽春健，杨柳溪桥曳杖轻。课士心先魔障扫，观书眼比佛灯明。为何甲子都忘记，晋帖唐诗仔细评。
祝周小山世长六十·其二
作者：王季珠
朝代：清

卷帙纷纶一草堂，笔花徵瑞墨徵祥。文归韩柳培兰玉，道契程朱奉瓣香。万陇浮烟观甲第，一泓秋水涤肝肠。濂溪家学公能绍，允矣绵绵世泽长。
秋日游破山寺
作者：王季珠
朝代：清

攀藤披葛入山腰，山半秋花处女娇。惊屐鼠腾松径阁，投书马落寺门桥。兴衰石佛犹牢记，忠佞澄潭不误描。壑谷樵归封暮霭，夕阳红挂竹林梢。
秋日登香山寺
作者：王季珠
朝代：清

暝色围山寺，清空寺里庭。稚狐花借梦，秋燕石飞灵。卓锡僧髭白，笼龛佛火青。经声彻上下，木客怕来听。
秦镜
作者：王季珠
朝代：清

坐视扶苏骨肉离，逐臣心地辣无疑。秦廷如果悬明镜，照胆应先照李斯。
秦鞭
作者：王季珠
朝代：清

东巡西狩焰惊天，力拓雄图帝万年。可惜网鱼鱼漏网，谷城黄石未加鞭。
穹窿道馆
作者：王季珠
朝代：清

勾吴灵淑气，第一萃穹窿。丁井降兵火，茅台唤雨风。妙门丹灶辟，仙路白云通。推极希夷理，冥冥仰太空。
经
作者：王季珠
朝代：清

天行日月地江河，删订成书劫不磨。一字断断秦火后，翻因疏解漏卮多。
腊八粥
作者：王季珠
朝代：清

开锅便喜百蔬香，差糁清盐不费糖。团坐朝阳同一啜，大家存有热心肠。
腊日假馆谒母
作者：王季珠
朝代：清

别苦会更苦，相关痛痒深。阿郎儒受戒，老母佛居心。馀课资篝火，偿逋空馆金。敬承堂上命，未敢遽焚琴。
腊日遣兴
作者：王季珠
朝代：清

敝裘破帽不温身，价值浑如老逸民。腊尽无花梅受病，霜来不肃草偷春。诗惟冷淡增人恶，家为迂疏误我贫。富贵必须饶寸舌，早年何不学仪秦。
腊日遣兴二首
作者：王季珠
朝代：清

疏疏落落续成篇，纪事言情就眼前。彭泽未尝求甚解，东坡善用想当然。老红元米充滋补，淡白盐花当小鲜。端为拘挛绳尺久，五旬而外酒为年。朔风打不破书巢，一卷南华呵冻钞。雪里菜为时下品，雨前茶是淡中交。呼儿立行谈儒派，老我诸生被俗嘲。满口齿牙摇落半，镶金求补后天牢。
腊日遣兴二首·其一
作者：王季珠
朝代：清

疏疏落落续成篇，纪事言情就眼前。彭泽未尝求甚解，东坡善用想当然。老红元米充滋补，淡白盐花当小鲜。端为拘挛绳尺久，五旬而外酒为年。
腊日遣兴二首·其二
作者：王季珠
朝代：清

朔风打不破书巢，一卷南华呵冻钞。雪里菜为时下品，雨前茶是淡中交。呼儿立行谈儒派，老我诸生被俗嘲。满口齿牙摇落半，镶金求补后天牢。
自遣
作者：王季珠
朝代：清
体裁：七言律诗

六旬一掷矢茫然，不落山边即水边。与地何冤人尽鬼，上天有术我迟仙。私心希望前千古，生齿谁推后十年。大饮不能且小饮，一坛云拨好在前。
自遣
作者：王季珠
朝代：清

六旬一掷矢茫然，不落山边即水边。与地何冤人尽鬼，上天有术我迟仙。私心希望前千古，生齿谁推后十年。大饮不能且小饮，一墰云拨好在前。
自遣
作者：王季珠
朝代：清

医门累叶重高明，迄我偏忘问药名。五柳先生馀本色，三槐后裔忝家声。身经治乱四朝运，人与乾坤一气清。自揆何尝无分量，独怜修炼未能精。
自题小影
作者：王季珠
朝代：清

呼马呼牛无足异，不仙不佛若何同。幕天席地先生笑，算是堂堂一寓公。
自题懒鸿馆
作者：王季珠
朝代：清

天涯何苦惊征骖，且卸征衣卧一庵。赠我异香花美意，觉人浑梦鸟高谈。无头巾气赵瓯北，得正乐音陆剑南。四辟窗棂光莫借，过庭书谱不时参。
舟抵维杨
作者：王季珠
朝代：清

画舫香车玉琯楼，绿杨城头是扬州。遗民岂系随家种，天子风流尚口头。
芭蕉
作者：王季珠
朝代：清

浓绿分张暑不侵，闲摊阁帖酒馀临。眼光未被阳光夺，全仗檐牙数尺阴。
花朝二首
作者：王季珠
朝代：清

万虑皆灰惟有老，自知行径入空门。今朝欲鼓吟梅兴，急把枯肠酒一温。引我红愁却几株，放歌那说不关渠。花奴诗隶供闲遣，福分三生修到无。
花朝二首·其一
作者：王季珠
朝代：清

万虑皆灰惟有老，自知行径入空门。今朝欲鼓吟梅兴，急把枯肠酒一温。
花朝二首·其二
作者：王季珠
朝代：清

引我红愁却几株，放歌那说不关渠。花奴诗隶供闲遣，福分三生修到无。
苏台怀古
作者：王季珠
朝代：清

备荒潘氏井，赡族范公田。长此沾遗泽，真能训后贤。踉跄千冢鬼，弥际六门烟。次第妍花草，吴官尚眼前。
苏邸寄内
作者：王季珠
朝代：清

客山百里未云遥，每一萦怀万分焦。各种象图秋讨晒，将花篱菊早勤浇。私仪代我邻翁却，公赋防他悍役骚。病里叮咛无别话，卫生第一气和调。
苏邸还乡
作者：王季珠
朝代：清

无风亦利小机轮，百里还家未隔晨。孙女要求科学本，老妻挖补秀才巾。流连鸡肋经商苦，逼胁膻风各界新。仅把乡音翻一二，亲朋疑我是苏人。
莳花木
作者：王季珠
朝代：清

分科班位定，种植费心裁。按候疏花性，融泥保命荄。技高声价重，果熟俸钱来。也似名无竞，春兰入夏开。
落叶吟
作者：王季珠
朝代：清

暮夜叩柴关，疑是不速客。开门阒无人，月闇霜华白。十月朔风劲，林衣卸层碧。静中审万象，何一非陈迹。仰观沟没瓦，俯瞰径失屐。添我煎茶料，庭隅又阜积。
落落斋
作者：王季珠
朝代：清

我来投高斋，访悉李公宅。李公读书时，养气师邹峄。廿六登谏台，愿为君础磶。维时魏阉党，滔天势赫赫。公欲除内奸，以伸大建白。弹疏笔如刀，寒落贼臣魄。衔怨深复深，食肉不心释。党禁驰于朝，矫诏驰于夕。冥鸿即高举，网罟密如鲫。公知祸不免，乐踵椒山迹。忍泪别高堂，引领长安驿。楚囚莫我怜，肝胆坚铁石。公冤痛木索，公忠光竹帛。予谥荷褒荣，主思特破格。迄今三百年，第悬柱史额。郁郁复葱葱，劲干挺百尺。英爽实式凭，斋前有老柏。
虎邱二首
作者：王季珠
朝代：清

七里陂塘几转湾，画桡光影荡钗环。寺门弥勒嫣然笑，竟占风流第一山。不波艇子额高楼，唐祝才人此旧游。是否生公说法好，隔塘狮子特回头。
虎邱二首·其一
作者：王季珠
朝代：清

七里陂塘几转湾，画桡光影荡钗环。寺门弥勒嫣然笑，竟占风流第一山。
虎邱二首·其二
作者：王季珠
朝代：清

不波艇子额高楼，唐祝才人此旧游。是否生公说法好，隔塘狮子特回头。
补挽包公彦师
作者：王季珠
朝代：清

愚鲁真愚鲁，遑知绍钵衣。惟公胸极博，视我笔行机。朱陆儒求是，游杨弟愧非。重温名世稿，一字一珠玑。
补挽张君培师
作者：王季珠
朝代：清

列公门下四科同，政事文章造就工。向以清寒为乐境，转于笑语度春风。表扬庐墓冥当鉴，付托楹书梦竟空。一束生刍未及奠，痛瞻杖履画图中。
西山大石
作者：王季珠
朝代：清

雷霆风火经百劫，不缺不残并不灭。盘古留遗骨嶙峋，化为磊磊一巨石。天以此石镇此山，苔藓纹杂虎豹斑。大吉祥惟无用物，人生何苦不为顽。
见郁李花感赋以示胞弟
作者：王季珠
朝代：清

草草劳生未有涯，一门四处益堪嗟。兵围莫解中年遇，裘敝难缝数口家。差为疗贫文短售，甚母染侠酒狂赊。同根理合同回护，风雨无伤郁李花。
访相国山居四首
作者：王季珠
朝代：清

封章递进九重门，谪遣还山总主恩。一座琴床数笏石，裴公绿野谢公墩。三世儒臣称国老，两朝天子属门生。食熊有味何如蛤，好赋梅花续广平。履厚戴高主眷深，纷纷锦轴积如林。寸长尺短非同例，谁为逋臣白此心。庞眉邻叟草衣冠，报道秋成相国欢。庚子劫尘飞不到，空山猿鹤梦魂安。
访相国山居四首·其一
作者：王季珠
朝代：清

封章递进九重门，谪遣还山总主恩。一座琴床数笏石，裴公绿野谢公墩。
访相国山居四首·其三
作者：王季珠
朝代：清

履厚戴高主眷深，纷纷锦轴积如林。寸长尺短非同例，谁为逋臣白此心。
访相国山居四首·其二
作者：王季珠
朝代：清

三世儒臣称国老，两朝天子属门生。食熊有味何如蛤，好赋梅花续广平。
访相国山居四首·其四
作者：王季珠
朝代：清

庞眉邻叟草衣冠，报道秋成相国欢。庚子劫尘飞不到，空山猿鹤梦魂安。
诵芬
作者：王季珠
朝代：清

收入图书藏累世，自经劫火杳无踪。仅凭父执传佳话，尚忆先人赐笑容。船上看山如走马，田间戽水似吟龙。千金一腋珍无价，窃恨为裘未善缝。
谒岳王观铁秦桧像二首
作者：王季珠
朝代：清

休提冤狱莫须有，但愿臣亡宋不亡。一片精忠千古鉴，槎枒松柏尽肝肠。谋害忠良罪莫饶，我为秦魄遣无聊。铁人亏得王前跪，臭气应由香火消。
谒岳王观铁秦桧像二首·其一
作者：王季珠
朝代：清

休提冤狱莫须有，但愿臣亡宋不亡。一片精忠千古鉴，槎枒松柏尽肝肠。
谒岳王观铁秦桧像二首·其二
作者：王季珠
朝代：清

谋害忠良罪莫饶，我为秦魄遣无聊。铁人亏得王前跪，臭气应由香火消。
谒邓司徒庙
作者：王季珠
朝代：清

瞻拜司徒入社来，清高遗像肖灵台。莫嫌香火缘今断，血食绵长万本梅。
赋菊柬方耕霞丈二首
作者：王季珠
朝代：清

秋柳雕残秋草衰，经秋多半惮霜严。主人淡淡花犹是，即吐媗妍不落凡。逸士开樽当友呼，怜渠能傲不能谀。殿春芍药殿秋菊，同样头衔骨分殊。
赋菊柬方耕霞丈二首·其一
作者：王季珠
朝代：清

秋柳雕残秋草衰，经秋多半惮霜严。主人淡淡花犹是，即吐媗妍不落凡。
赋菊柬方耕霞丈二首·其二
作者：王季珠
朝代：清

逸士开樽当友呼，怜渠能傲不能谀。殿春芍药殿秋菊，同样头衔骨分殊。
赠吴景增同学
作者：王季珠
朝代：清

弱岁斗心兵，君先下百城。文章筋入细，祖父派同清。黄土新桑柘，青灯旧弟兄。一函英伟伦，友谊即师程。
赠因心香兄赴大名府言师幕四首
作者：王季珠
朝代：清

朝摘山花夕钓鱼，乱平而后结交初。乍离乍合云无定，一笑轮年五十馀。燕赵何曾减旧时，佳人风格重胭脂。不须老女翻眉样，彼此惟投白话诗。蔗境如饴洵可娱，重阳引手插茱萸。此回再履邯郸道，借问卢生梦有无。犯雪蒙霜怕出门，不图语语带春温。待君佐理功成日，风月招邀共一樽。
赠因心香兄赴大名府言师幕四首·其一
作者：王季珠
朝代：清

朝摘山花夕钓鱼，乱平而后结交初。乍离乍合云无定，一笑轮年五十馀。
赠因心香兄赴大名府言师幕四首·其三
作者：王季珠
朝代：清

蔗境如饴洵可娱，重阳引手插茱萸。此回再履邯郸道，借问卢生梦有无。
赠因心香兄赴大名府言师幕四首·其二
作者：王季珠
朝代：清

燕赵何曾减旧时，佳人风格重胭脂。不须老女翻眉样，彼此惟投白话诗。
赠因心香兄赴大名府言师幕四首·其四
作者：王季珠
朝代：清

犯雪蒙霜怕出门，不图语语带春温。待君佐理功成日，风月招邀共一樽。
赠许明经颂慈
作者：王季珠
朝代：清

吾邑老经师，青毡冷不知。饬躬农画畔，积学贾居奇。高朗濂溪抱，冲和栗里诗。指迷无定术，半在笑谈时。
送鬼篇
作者：王季珠
朝代：清

北人信奉狐，南人鬼亦重。往往感微疾，亟遗女巫送。女巫挟何术，登堂秘咒诵。拈香点鬼籍，秩然按伯仲。纸灰战屋隅，阴风泼窗洞。胡语空恻恻，十人九怕恐。铺设上下筵，鸡豚从丰供。遂令道若僧，口腹欲愈纵。明年未收谷，抽抵今年用。乞巫暗消寝，剜肉不心痛。夫受抱耒饥，妇受投杼冻。一刻整家赀，冤抑无由讼。习俗溺于迷，甘为邪人弄。一棒打当头，或醒梦中梦。
遗闲
作者：王季珠
朝代：清

四朝实录手忘编，疏懒惭余负老天。两眼虽昏书是命，十年不死病中仙。未来甲子泻如璞，已敝精神值甚钱。却笑此身无力气，张弓难到十分圆。
遣怀
作者：王季珠
朝代：清

试向青天问一声，此身是否谪长庚。但知画里看山好，不信空中有物争。花圃平章如意致，草书摹仿欠纵横。馨闻千古无磨灭，姓氏已难问老彭。
邓尉探梅
作者：王季珠
朝代：清

生性厌尘俗，绝俗免烦恼。而况伏井蛙，怎比离樊鸟。年年春及初，邓巅花多少。蹑屐陟高岗，仙香袭襟抱。系余有所思，路人莫能晓。人爱花色佳，花笑人容老。少壮曾几时，立业苦不早。今日折一枝，还算相逢巧。冉冉东皇归，落红无人扫。繁华一过眼，徒说虚花好。广平赋未裁，和靖诗先草。临别各依依，含情莫倾倒。既结不解缘，一见缘岂了。
采香径
作者：王季珠
朝代：清

一摘复一摘，蝶引蛾眉走。采之欲遗谁，吴王开笑口。金粉歇苏堤，五湖渺秋水。千载朔风流，人去香留否。
重九日访表弟须膺范
作者：王季珠
朝代：清

孝友堂前又屐临，聊床却共短长吟。登高情绪尘污扇，落第文章土葬金。经艺交嗟前度约，先芬待阐两家心。茅斋隐入深深竹，风过时流乐府音。
重游莫愁湖登胜棋楼
作者：王季珠
朝代：清

名臣才女各千秋，自赴金陵五上楼。看遍芰荷还借问，满湖香艳倩谁收。
金陵题咏
作者：王季珠
朝代：清

一条带水永纡回，南部名都此占魁。吊古客寻鸿爪去，卖花娘抱马头来。清时酒奏升平曲，劫后风悲瓦砾堆。听说鸡鸣山半寺，梁皇尚有舍身台。
钟山诸葛武侯庙陶渊明祠附焉
作者：王季珠
朝代：清

石头城西山名钟，骑驴直上蹑云峰。巍巍庙祀武乡侯，蘋蘩将敬佐笙镛。配享渊明取何例，记述不在史传中。有唐巡远资保障，莘莘俎豆报崇功。有明忠良力恢复，煌煌册命拜侯封。外此双庙寂无闻，朝典岂可滥酬庸。况乎汉晋间百年，彼此身世不从同。拘儒腾议类不类，疑案就此生重重。我今平衡两先生，原其始末折其中。奉诏奔驰企伊吕，辞官归隐慕羲农。各行一是似相反，飞也潜也不二龙。其揆先圣与后圣，天衣不待天孙缝。赤文绿字青白石，离离奇奇碑穹窿。犹之夷惠在今日，清和穆然有馀风。妇孺闻声尽起敬，自然珠联璧合金陶镕。不然丞相祠堂建川蜀，渊渊钟鼓伐深宫。豫章庐墓晋处士，虬龙盘郁杉与松。何为乎，百世庙食配江东。
锡山闲咏四首
作者：王季珠
朝代：清

无人不爱惠山泉，我酌山泉一怅然。知己若非逢陆羽，收名定价属何年。松风暗度石床凉，闲话平林寄意长。一道山泉分九派，至今人说邵文庄。山势临湖分外豪，曾携蜡屐一周遭。端由忠宪来埋骨，小小青山矮亦高。筑室山坡卞玉京，借山埋玉不求名。蓺香尼院修何业，要把清泉涤绮情。
锡山闲咏四首·其一
作者：王季珠
朝代：清

无人不爱惠山泉，我酌山泉一怅然。知己若非逢陆羽，收名定价属何年。
锡山闲咏四首·其三
作者：王季珠
朝代：清

山势临湖分外豪，曾携蜡屐一周遭。端由忠宪来埋骨，小小青山矮亦高。
锡山闲咏四首·其二
作者：王季珠
朝代：清

松风暗度石床凉，闲话平林寄意长。一道山泉分九派，至今人说邵文庄。
锡山闲咏四首·其四
作者：王季珠
朝代：清

筑室山坡卞玉京，借山埋玉不求名。蓺香尼院修何业，要把清泉涤绮情。
雪后
作者：王季珠
朝代：清

清晨聊试排窗望，毁至挝珠百万盘。定为痴迷天指点，不教人拾只教看。
题丹阳驿亭壁二首
作者：王季珠
朝代：清

小憩丹阳道上亭，聚时形即散时形。无人不望前程奋，听叫哥哥许少停。独夜客凄篷背雨，通年人饱马头风。伤心行路难如此，我尚身留古驿中。
题丹阳驿亭壁二首·其一
作者：王季珠
朝代：清

小憩丹阳道上亭，聚时形即散时形。无人不望前程奋，听叫哥哥许少停。
题丹阳驿亭壁二首·其二
作者：王季珠
朝代：清

独夜客凄篷背雨，通年人饱马头风。伤心行路难如此，我尚身留古驿中。
题便面
作者：王季珠
朝代：清

山鸟嬉翔夕照边，野花零乱不拘妍。淡烟一抹溪桥柳，好似当年泊过船。
题缪君少村云溪停棹图
作者：王季珠
朝代：清

昔年秋雨邀投宿，今年春风馈食肉。如许交情久勿衰，世情何故日翻覆。畅行西学搅中原，今古划然成两局。推求至理甚平常，天运从来鲜重复。不论世情论交情，四十年前曾共读。河梁分手几星霜，一幅新图天上落。披图省识图中人，犹是书生真面目。官冷如冰身不羁，梦回未许黄粱熟。溪头杨柳渡头船，呼到小奚供汤沐。天宽地阔任啸歌，世外徜徉消清福。一棹归来带有春，想是毗陵春扇足。六籍胡为轻废置，平地骇闻风波恶。勿弃旧时老弟兄，携余中遁愚公谷。
题赵焕文茂才殉节记二首
作者：王季珠
朝代：清

举世无奇节，纷然莽大夫。负恩谈革命，高蹈属吾徒。五代非纯史，三纲托古愚。乾坤留正气，垂唁大江隅。吾邑称忠义，于今三百年。忍看亡国惨，休笑匹夫颠。君父魂常保，妻拿梦早捐。高风追李缪，虽死亦怡然。
题赵焕文茂才殉节记二首·其一
作者：王季珠
朝代：清

举世无奇节，纷然莽大夫。负恩谈革命，高蹈属吾徒。五代非纯史，三纲托古愚。乾坤留正气，垂唁大江隅。
题赵焕文茂才殉节记二首·其二
作者：王季珠
朝代：清

吾邑称忠义，于今三百年。忍看亡国惨，休笑匹夫颠。君父魂常保，妻拿梦早捐。高风追李缪，虽死亦怡然。
题郑板桥墨竹
作者：王季珠
朝代：清

月来筛影风来啸，挺雪拒霜标劲操。淡浓疏密一笔挥，卓然写出绿卿照。从来画工判优劣，判在精神到不到。写到心花怒发时，不论直挥与横扫。千竿万竿玉亭亭，败叶枯枝也觉好。吸尽渭川真骨髓，莫怪神肖貌不肖。并世若逢东坡与，也把先生呼笑笑。
香山文选楼
作者：王季珠
朝代：清

甲乙丹黄费匠工，六经而外倡宗风。后来士引星辰上，断墨残毫具有功。
香山晚步
作者：王季珠
朝代：清

蝉吟高树巅，渔唱菱塘口。披衣出荆关，适值新雨后。登高一仰观，明月落我手。欣欣携月归，脱手月何有。招寻不可得，忽遇窗左右。扃户乘夕凉，木榻支未久。无计扫馀热，天遣风为帚。习习爽心脾，此味人知否？适意在当前，曷胜呼负负。
香山闲步
作者：王季珠
朝代：清

三界山犹劫后存，登临不让谢公墩。清秋与鹤求仙草，黄叶先人叩佛门。直通百年松有操，灵机一片雁无痕。大同碑碣埋荒径，帝子依然供一尊。
香水潭
作者：王季珠
朝代：清

谁凿山之半，清清一小潭。素无凡水混，时有异香涵。石涧仙藏液，云龛佛养昙。品泉人即去，应不误名贪。
挽张之洞
作者：王学敏
朝代：清
体裁：联

四裔起居文潞国；两朝开济武乡侯。
口占
作者：王学浩
朝代：清

绿渠草碧水平堤，粳稻风凉秀色齐。渐觉江乡秋色好，蟪蛄络纬尽情啼。
夜起
作者：王学浩
朝代：清

眼前有著尽天亲，为子无时已缺伦。丰祭岂能胜薄养，寸心那得报三春。当年陟屺嗟游子，此日题书署老人。屈指此身多歉事，每怀明发涕沾巾。
有怀
作者：王学浩
朝代：清

天末雁飞尽，秋风病未苏。揽裘知夜永，对枕觉身孤。人影连花瘦，诗肠断酒枯。未知空外听，念我此时无。
短句示张澹余
作者：王学浩
朝代：清

作诗如啖蔗，节节耐咀嚼。著味在咸酸，太过反作恶。希音越以长，太璞完不凿。善听非耳争，善观非目索。笑彼支遁愚，骑折阶前鹤。
陈曼生乞画江亭叙别图
作者：王学浩
朝代：清

别绪乡心两欲牵，宣门送客记多年。不须更上江亭望，画到垂杨便可怜。
题顾亭林先生遗像
作者：王学浩
朝代：清

天生云鹤未教飞，万古青霄望羽衣。伊傅胸期巨川楫，夷齐身世首阳薇。登临到处关经济，考订何人任是非。遗像清高容肃拜，菰中心事尚依稀。
和献堂君在东京中秋夜忆故人原韵
作者：王学潜
朝代：清

曾陪文宴到园中，座上开樽羡孔融。把笔不堪怀旧雨，归舟何日驾长风。
寿陈基六秀才五十
作者：王学潜
朝代：清

半百光阴梦一场，秀才风味旧曾尝。壶中独得长生诀，市上还售不老方。我久逃名忘岁月，君真寿世有文章。而今白社推年长，竞祝华封进柏觞。
岁暮感怀
作者：王学潜
朝代：清

怅恨驹光似掷梭，几茎白发影婆娑。半生空负凌云志，举世谁怜击筑歌。把酒待迎新岁月，临轩惭看旧山河。惊心马齿年年长，拱璧分阴肯放过。
探险
作者：王学潜
朝代：清

眼看东西两半球，华人冒险胜欧洲。能穷青陆黄墟外，首算张骞入斗牛。
春灯
作者：王学潜
朝代：清

千家点点月无痕，彻夜辉煌不闭门。何以将军张烛宴，夜刚三鼓夺昆崙。
次黄河瑞君原韵
作者：王学潜
朝代：清

城南小阮胜终南，翠竹青松映碧潭。人自趋炎君自冷，笑吟风月爱清谈。薰风吹送小窗南，水色山光类剑潭。绿竹千竿花百种，此间休与俗人谈。
次黄河瑞君原韵·其一
作者：王学潜
朝代：清
体裁：七言绝句

城南小阮胜终南，翠竹青松映碧潭。人自趋炎君自冷，笑吟风月爱清谈。
次黄河瑞君原韵·其二
作者：王学潜
朝代：清
体裁：七言绝句

薰风吹送小窗南，水色山光类剑潭。绿竹千竿花百种，此间休与俗人谈。
温泉纪游
作者：王学潜
朝代：清

汤泉浴罢恰催诗，我亦临风向墨池。彷佛兰亭修禊事，合应小序续羲之。
纪念银瓶赠与式当日赋呈鹤亭社长
作者：王学潜
朝代：清

小技雕虫亦偶为，旧来道德赖维持。骚坛人共瞻牛耳，讲席君应坐虎皮。文似庄生多愤世，诗如杜老善忧时。银瓶好贮杨枝水，化作甘霖洒海湄。
题谢君生圹
作者：王学潜
朝代：清

水秀山环草木荣，细寻龙脉筑佳城。罗盘好自占方向，墓石曾亲写姓名。半世逍遥囊有句，一身健在冢生荆。他年蹑屐登高去，服得仙芝羽蜕轻。一山如画静云烟，好證先生翰墨缘。矍铄人宜添鹤算，绵长地已得牛眠。不须死后坟留剑，只要生前酒作泉。寿域铺张延客席，依然世上活神仙。磊落襟怀绝点尘，一斑文字见精神。浮沉世事休相问，生死关头敢认真。村女踏歌疑吊客，山灵虚左待诗人。定知马鬣千秋在，为禁樵苏垄草新。
题谢君生圹·其一
作者：王学潜
朝代：清
体裁：七言律诗

水秀山环草木荣，细寻龙脉筑佳城。罗盘好自占方向，墓石曾亲写姓名。半世逍遥囊有句，一身健在冢生荆。他年蹑屐登高去，服得仙芝羽蜕轻。
题谢君生圹·其三
作者：王学潜
朝代：清
体裁：七言律诗

磊落襟怀绝点尘，一斑文字见精神。浮沉世事休相问，生死关头敢认真。村女踏歌疑吊客，山灵虚左待诗人。定知马鬣千秋在，为禁樵苏垄草新。
题谢君生圹·其二
作者：王学潜
朝代：清
体裁：七言律诗

一山如画静云烟，好證先生翰墨缘。矍铄人宜添鹤算，绵长地已得牛眠。不须死后坟留剑，只要生前酒作泉。寿域铺张延客席，依然世上活神仙。
春日郊居
作者：王学琦
朝代：清

田家几日晴，江上有莺声。对酒野花落，闭门春草生。溪流清复浅，村径曲还平。不用买山隐，吾兹老钓耕。
梦五星坐山广下指一草示余云是当归感赋此章
作者：王宁㷆
朝代：清

翠广栖身碧四围，向余指点药苗肥。无他謏隐何难解，如此溪山自不归。梦里犹烦赋《招隐》，史中曾见美知几。扫除故宅松桥畔，便脱朝衫著薜衣。
题友人野圃
作者：王宁㷆
朝代：清

野圃清还僻，临溪一径斜。晓声瓜架雨，秋色菜畦花。断岸欹荒树，新流露浅沙。时还招静侣，薄暮看残霞。
题少鹤先生普陀山寺亭雅集图后
作者：王宁㷆
朝代：清

石湖去后六百载，粤山黯黮无光辉。信知洞壑本非异，得名正以诗人诗。一朝造物惧湮没，大搜宇内才无遗。简尤拔隽命七子，以诗辟涤昌明之。泉鸣激激入弦管，岚翠森森罗斝厄。兴酣醉墨洒溪洞，一时吐尽胸中奇。遂令中原好奇士，蹇裳各愿南荒驰。披图仿佛见山色，更想如意还支颐。欲问作图者谁子，图内诗人朱布衣。
同谷谒杜少陵祠
作者：王宇乐
朝代：清

遗迹传闻久，青山到眼新。登临惟我辈，漂泊自诗人。间道初归阙，驱车又去秦。谁怜垂白老，尽室在风尘。
黄鹤楼玩月歌
作者：王守正
朝代：清
体裁：古风

黄鹄山头高硉矹，黄鹤楼头尤崷崒。楼头秋夜寂不喧，碧空高挂一轮月。乘兴来游静领之，皎如水镜悬贝阙。旁无浮云三五点，中有桂花影突兀。月白晴烟横大江，月明山壁森见骨。江月白兮渔火青，山月明兮鹊声发。倚栏惟有清风生，当年长笛吹已歇。兴酣摇笔饮且歌，淩虚一啸神仙窟。
春郊
作者：王守毅
朝代：清

春郊到处草青青，风絮随波欲化萍。野树著花多不识，荒村有路似曾经。溪回乍觉烟生水，寺近微闻塔语钤。日落滩头还独立，碧云微护两三星。
春郊
作者：王守毅
朝代：清
体裁：七言律诗

春郊到处草青青，风絮随波欲化萍。野树著花多不识，荒村有路似曾经。溪回乍觉烟生水，寺近微闻塔语铃。日落滩头还独立，碧云微护两三星。
答子潇询客中消息
作者：王守毅
朝代：清

北风劲中夜，披衣起旁皇。布衾委之去，两臂若含霜。扃户理清镫，膏尽惨无光。落叶声萧萧，淅沥起苍凉。初疑风雨作，又疑黄河狂。忧愁恐惧怀，何以慰非伤。馋鼠暗窥人，腥泪滴我裳。我欲烛驱之，脱兔走且僵。谁知陷井蛙，井干捷跳梁。夜夜复如此，我怯彼益彊，所以孤客心，抑郁结中肠。我心复如何，未饮已中酒。我怀复如何，思我同门友。昔时结同心，今日各分手。君独恋故乡，我独事奔走。奔走亦何为，四方空鬻口。青襟最缠绵，爱之若琼玖。长恐褦襶情，与我聚白首。青青雪际松，郁郁园中柳。人生不百年，忧愁居八九。送穷乞巧人，毕竟是与否。凉风送归云，幽崖委寒翠。故乡深黄叶，银鳞昨夜至。牙筹启锦缄，密蟠珍珠字。读君纸上书，陊余眼中泪。几载订心交，蒋生尤夙契。谁能隔关山，家事代余计。上言何所为，达余双亲意。下言何所为，勖余四方志。贱子苟终穷，负此良友谊。反覆持素书，终夜若梦寐。
答子潇询客中消息·其一
作者：王守毅
朝代：清

北风劲中夜，披衣起旁皇。布衾委之去，两臂若含霜。扃户理清镫，膏尽惨无光。落叶声萧萧，淅沥起苍凉。初疑风雨作，又疑黄河狂。忧愁恐惧怀，何以慰非伤。馋鼠暗窥人，腥泪滴我裳。我欲烛驱之，脱兔走且僵。谁知陷井蛙，井干捷跳梁。夜夜复如此，我怯彼益彊，所以孤客心，抑郁结中肠。我心复如何，未饮已中酒。我怀复如何，思我同门友。昔时结同心，今日各分手。君独恋故乡，我独事奔走。奔走亦何为，四方空鬻口。青襟最缠绵，爱之若琼玖。长恐褦襶情，与我聚白首。青青雪际松，郁郁园中柳。人生不百年，忧愁居八九。送穷乞巧人，毕竟是与否。
答子潇询客中消息·其二
作者：王守毅
朝代：清

凉风送归云，幽崖委寒翠。故乡深黄叶，银鳞昨夜至。牙筹启锦缄，密蟠珍珠字。读君纸上书，陊余眼中泪。几载订心交，蒋生尤夙契。谁能隔关山，家事代余计。上言何所为，达余双亲意。下言何所为，勖余四方志。贱子苟终穷，负此良友谊。反覆持素书，终夜若梦寐。
九天祠后园曝背见园中洗菜者率尔感赋
作者：王安修
朝代：清

云散天弥回，旭日满江城。荒园交古木，幽禽相向鸣。曝背坐盘石，倏然病骨轻。晚菘森玉立，采择趁冬晴。池水寒可濯，沿流笑语声。比邻更助力，小憩依松棚。场圃净如涤，严风扫残茎。御冬仰旨蓄，齑盐无他羸。闭塞委天道，勤渠愧物情。晚计良自得，吾亦念吾生。晼晚岁云晏，濩落将何成。
前明黄将军歌
作者：王安修
朝代：清

金陵王气归何许，渡江一马化为鼠。无愁日日醉深宫，跋扈人人开幕府。忠勇争推黄虎山，百战威名震吴楚。蟂矶授命鬼神惊，虎山虎山真如虎。缅维江夏多奇人，更有新安伯修甫。蚤掇巍科恩遇深，皇帝曰予有御侮。拜官几日国旋亡，勤王有志人共睹。建牙京口望中兴，生不逢时将奚补。蕲王一去江空流，波光惨淡悲桴鼓。权臣在朝功鲜成，长使英雄泪如雨。栋折榱崩大厦倾，空怜腐木相撑拄。崎岖万里蚤见机，蕴义怀贞思远举。衡山何必非西山，托钵采薇心独苦。一弹指顷见沧桑，猿鹤沙虫何足数。掀髯一啸洞庭波，啸罢凄然怀故主。回首龙髯杳莫攀，关心马鬣劳区处。由来忠孝贯儒释，佛法无多谁领取。古人殉国各有道，或死或生何龃龉。虎山死与方景齐，伯修生与雪庵伍。生死不同同自靖，两黄将军并千古。君不见石铸愁云暗江渚，青衣肉袒面如土。花马何心争拜舞，呜呼！两黄将军并千古。
打碟子歌
作者：王安修
朝代：清

秦淮水满桃根愁，短衫秃袖横轻舟。新声烂漫烦手集，材童弦索纷嘲啁。中有一技更奇绝，非丝非竹喧中流。联绵嘈囋巧应节，轻撚急击随狂讴。眩精骇耳畅络绎，浮音靡靡哀箜篌。林深雾暗黄莺啭，天空日暮游丝柔。芭蕉急雨闻夜半，斜飞密洒惊穷秋。或云谢后妒飞燕，玉瓯犀箸风飕飕。又云郭生击邢越，丛铃碎佩语幽修。坐觉镫船箫鼓咽，转令坊市争欢咻。腐儒闻之三叹息，雷鸣瓦釜黄钟羞。安得鲸音铿六合，一破儿女声啾啾。
方山朝雪用昌黎山石诗韵
作者：王安修
朝代：清

群峰积雪朝日微，寒光暗天鸦不飞。云卧乍觉衣裘薄，山餐耐可辞鲜肥。平生性癖耽冰雪，况复山行所见稀。纵心皓然策几队，蹇驴齧冰苦朝饥。高原下隰浑莫辨，千村烟火静柴扉。冈峦凛栗气已结，林枯枝折余雰霏。凄神寒骨非人世，底须软暖夸妓围。崖倾涧响更幽绝，严风激瀑沾人衣。此时放怀凌八极，有如天马脱絷鞿。稚川仙去丹灶冷，空山独往将安归。
梁台城歌
作者：王安修
朝代：清

东西华门血没腕，湘东一目倚柱观。掘尾狗子何太狂，斗盐置腹免肉烂。江南老公自贻患，晋阳小儿知合变。亡猿贾祸及林木，朱异纳金萧傅谏。闭桁反袍临贺王，可怜羊侃来酣战。王谢门高良非偶，溧阳何意持红线。净居索蜜雀鷇空，永福赍咨泪如霰。三度舍身此日休，百万为鱼悲淮甸。毒螫满怀将自毙，况复一门亲戚叛。得失自我真何恨，盛衰过眼惊飞电。台城蔓草积悲凉，野老荷锄耕废殿。钟山惨淡昏云烟，湖水黏天叫秋雁。忆昔空函定上流，何来跛贼覆金瓯。天命暂归陈都督，终见王韶镇蒋州。
游牛首
作者：王安修
朝代：清

旧识牛头路，篮舆一散襟。千村花雾合，一径竹烟深。僧梵空中响，樵歌世外心。白云聊驻足，款款话幽寻。鸟道荒烟外，天风飒满林。空江涵雨霁，叠嶂带云阴。楼阁争高下，松杉自古今。旧游浑似梦，一笑更登临。
游牛首·其一
作者：王安修
朝代：清

旧识牛头路，篮舆一散襟。千村花雾合，一径竹烟深。僧梵空中响，樵歌世外心。白云聊驻足，款款话幽寻。
游牛首·其二
作者：王安修
朝代：清

鸟道荒烟外，天风飒满林。空江涵雨霁，叠嶂带云阴。楼阁争高下，松杉自古今。旧游浑似梦，一笑更登临。
西风岭
作者：王安修
朝代：清

暮色上西岭，苍然满平楚。落照四山昏，天阙翠可睹。楼阁郁参差，岚气翳复吐。云外度钟声，烟中识樵语。回首窅茫茫，江流自终古。
过天盘岭至祖堂山门望松林积雪凄神寒骨山谷炯映清景可爱
作者：王安修
朝代：清

钟声来古寺，迟我下天盘。径阻披云入，松高带雪看。浮光欺窅霭，积照夺巑岏。日落风初劲，诸天增暮寒。
题舍弟师澹月榭
作者：王安修
朝代：清

偶地逢清旷，披襟谢毒尘。竹烟浮槛细，鸟语傍檐驯。日暮云连屋，楼高月近人。寂寥城市夜，坐对露华新。
饮平山双碧楼
作者：王安修
朝代：清

把酒临双碧，波光照眼明。天风吹海月，客思满江声。塔护蛟龙睡，门寻鸥鹭盟。醉来幽兴极，渔笛暮烟横。
游蒜山
作者：王安国
朝代：清

杖策期我侣，极目烟岚飞。披径蹑层冈，缘源面修埼。空水寒无姿，淡绿生已微。蹉跎一老僧，隔涧开山扉。延客坐松寮，梵响生清机。谷幽光易暝，江远声逾稀。众籁窅然合，心清无是非。憩久神弥惬，徙倚怛忘归。举手谢前岭，逶迤穷林霏。山光引游子，窈窕乘险绝。路歧情屡眩，径错兴逾发。修竹翳层阴，危松缀残雪。众鸟寂无声，骚屑林响彻。石气入昏冥，川光互漂撇。岸转失来踪，溪明得前陌。白日下江皋，余霞荡晴碧。夕岚落千寻，空色递相激。握手寻旧蹊，一一想所历。忽看江上月，遥遥挂萝壁。
游蒜山·其一
作者：王安国
朝代：清

杖策期我侣，极目烟岚飞。披径蹑层冈，缘源面修埼。空水寒无姿，淡绿生已微。蹉跎一老僧，隔涧开山扉。延客坐松寮，梵响生清机。谷幽光易暝，江远声逾稀。众籁窅然合，心清无是非。憩久神弥惬，徙倚怛忘归。举手谢前岭，逶迤穷林霏。
游蒜山·其二
作者：王安国
朝代：清

山光引游子，窈窕乘险绝。路歧情屡眩，径错兴逾发。修竹翳层阴，危松缀残雪。众鸟寂无声，骚屑林响彻。石气入昏冥，川光互漂撇。岸转失来踪，溪明得前陌。白日下江皋，余霞荡晴碧。夕岚落千寻，空色递相激。握手寻旧蹊，一一想所历。忽看江上月，遥遥挂萝壁。
游百塔寺
作者：王宏度
朝代：清

谷口逶迤百塔深，望中烟树费招寻。荒冈骨闭千年迹，断碣文留一代心。僧老那知思往事，客来犹自续高吟。凭栏舒啸情何极，滈水苍茫隔暮阴。
抵潜村旧居
作者：王宏撰
朝代：清

犹是向山路，依然流水村。荒墟遗败灶，宿莽翳颓垣。不见桑麻长，何知雨露存。迟徊拜家庆，洒泪到黄昏。少陵悲道路，元亮即园田。凉月四松下，疏风五柳前。心苏灵武事，诗记义熙年。希迹怀之子，余生枕石眠。
抵潜村旧居·其一
作者：王宏撰
朝代：清

犹是向山路，依然流水村。荒墟遗败灶，宿莽翳颓垣。不见桑麻长，何知雨露存。迟徊拜家庆，洒泪到黄昏。
抵潜村旧居·其二
作者：王宏撰
朝代：清

少陵悲道路，元亮即园田。凉月四松下，疏风五柳前。心苏灵武事，诗记义熙年。希迹怀之子，余生枕石眠。
春兴
作者：王宏撰
朝代：清

海云遥接赤城霞，春满平原百万家。珍重晓来风起处，莫教吹落玉兰花。晴和天气看花来，踏遍山阿与水隈。可信春风惬幽兴，红红白白一齐开。一壶春酒正堪携，云满前山花满溪。日暮醉眠芳草地，数声啼鸟过桥西。杏树成林花不同，开时分有浅深红。娇容应自夸三妙，结子还须让海东。
春兴·其一
作者：王宏撰
朝代：清

海云遥接赤城霞，春满平原百万家。珍重晓来风起处，莫教吹落玉兰花。
春兴·其三
作者：王宏撰
朝代：清

一壶春酒正堪携，云满前山花满溪。日暮醉眠芳草地，数声啼鸟过桥西。
春兴·其二
作者：王宏撰
朝代：清

晴和天气看花来，踏遍山阿与水隈。可信春风惬幽兴，红红白白一齐开。
春兴·其四
作者：王宏撰
朝代：清

杏树成林花不同，开时分有浅深红。娇容应自夸三妙，结子还须让海东。
留别白门友人
作者：王宏撰
朝代：清

春花落尽鸟空啼，春水东流人向西。有梦常依桃叶渡，寄书应到碧云溪。
题詹鹳村寻山图
作者：王宏撰
朝代：清

飞泉泻逸峰，翠筱疏白石。脱帻信幽步，谽谺罕人迹。亭亭冰雪姿，容与忘晨夕。宗炳卧游者，幼舆丘壑客。停云静无声，归鸟亦敛翮。栖托正复好，薄荣罢行役。琴樽应有娱，更卜何处宅。
怀乡
作者：王宏祚
朝代：清

六诏烽烟说不真，十年鼙鼓惨滇尘。玉龙金马无家别，铁柱香岩有梦亲。庾信江南哀作赋，杜陵峡北泪沾巾。关河万里黄云起，渺渺愁予风打蘋。
渡潞河
作者：王宏祚
朝代：清

奉使畿东渡潞河，回看城郭尚崔峨。凌云塔耸浮空影，带月樯飞起素波。粟满千仓鼯鼠饱，眷流万灶雁鸿歌。独怜民力东南竭，欲起疮痍可奈何。
舟中望金山寺
作者：王宏祚
朝代：清

润州形势郁岧峣，泊艇朝看四望遥。山拥千峰低日月，塔悬双照倚云霄。芙蓉楼瞰银屏渡，萍蓼沙通铁瓮潮。击楫中流思黯黯，江南十捷未须骄。
送霍鲁斋侍御备兵吴兴
作者：王宏祚
朝代：清

简命鹤溪滨，兰台宠渥新。观风期揽辔，恋阙欲埋轮。山色摇行幰，湖光映吏人。东南筐篚尽，愿早奏枫宸。
贺张百熙60寿联
作者：王宗基
朝代：清
体裁：联

星炳长沙，惟仁者寿；功高计相，为天下师。
曹仁宪谨荣寿
作者：王宗河
朝代：清

五年政教敷淡疆，黎庶讴歌庆永康。况际春秋宜晋爵，定应朝夕更称觞。孝经曾授童蒙执，书院重兴士气扬。孔迩怀恩民久诵，家家焚祝寿如冈。冈陵寿祝洽舆情，为国为民皆至诚。台郡已欣乎保障，朝廷亦倚作干城。闽南共沐清廉德，淡北咸歌慈爱名。但愿期颐长永锡，年年嵩颂一声声。
曹仁宪谨荣寿·其一
作者：王宗河
朝代：清

五年政教敷淡疆，黎庶讴歌庆永康。况际春秋宜晋爵，定应朝夕更称觞。孝经曾授童蒙执，书院重兴士气扬。孔迩怀恩民久诵，家家焚祝寿如冈。
曹仁宪谨荣寿·其二
作者：王宗河
朝代：清

冈陵寿祝洽舆情，为国为民皆至诚。台郡已欣乎保障，朝廷亦倚作干城。闽南共沐清廉德，淡北咸歌慈爱名。但愿期颐长永锡，年年嵩颂一声声。
春雨学博属题钱舜举苏武归阙图卷
作者：王宗炎
朝代：清

穹庐遍野沙茫茫，风吹草低雁南翔。苏卿乘风还故乡，节旄秃落旃裘凉。谁与送者右校王，跗注韎韦犀毗黄。仰天握手气不扬，苑结抑塞摧肝肠。从骑跪进湩酪浆，通国十岁能挽彊。射兔掘鼠持作粮，胡妇对之心感伤。欲别不别牵衣裳，更有濈角羝乳羊。肱麾不去鸣声长，子卿慷慨泣数行。从此分袂各一方，不复相见毋相忘。橐驼驒騱齐足良，行程苍茫纪不详。汉关峨峨近在望，山川重秀日再光。归诣北阙朝未央，太牢告祭先帝旁。拜典属国为列卿，道路观者如堵墙。面目改易须眉苍，丹青图画何堂堂。齧毡咽雪苦葡尝，不降不辱臣之纲。千载而下谁颉颃，洪皓朱弁郝仲常，垂示风纪传无疆。
落叶
作者：王宗炎
朝代：清

荫樾曾依绿满丛，停车犹爱晚林红。砧敲秦塞三更月，帆冷吴江一夜风。未肯借枝因择地，几曾附木自飞空。岁寒留得贞柯在，好养根荄待化工。柏翠松苍健自如，纷纷余子付刊除。尘根解脱还真朴，眼界宽闲想太虚。谷口人归云卧后，山头猎罢雁来初。论功大树封侯事，且扫空庭伴校书。
落叶·其一
作者：王宗炎
朝代：清

荫樾曾依绿满丛，停车犹爱晚林红。砧敲秦塞三更月，帆冷吴江一夜风。未肯借枝因择地，几曾附木自飞空。岁寒留得贞柯在，好养根荄待化工。
落叶·其二
作者：王宗炎
朝代：清

柏翠松苍健自如，纷纷余子付刊除。尘根解脱还真朴，眼界宽闲想太虚。谷口人归云卧后，山头猎罢雁来初。论功大树封侯事，且扫空庭伴校书。
钞谷音毕题以长歌
作者：王宗炎
朝代：清

钱唐潮断江起？，厓山舟沈白鸥没。镫檠出土冬青枯，忍记犬年与羊月。水云琴客滞幽燕，风雨词人咽糠麧。南城欧血剩锦钱，西台垒冢惟晞发。余子廫廫天地间，白帢黄冠青布袜。鬓丝憔悴拾橡栗，形景悲凉吊薇蕨。酒后狂歌热过耳，雪里行吟寒透骨。文章零落过云烟，姓氏沈薶付碑碣。京兆先生爱著书，唐瓢可破陆像搰。冰雪清词一百篇，剔抉搜罗到岩窟。须眉点缀作佳传，片语褒讥荣衮钺。云亭问字老侯芭，避俗相携等蛩蟨。羼提又阅五百年，海枯石烂字不阙。残镫对雨手重钞，行间光怪生蓬勃。题诗忽忆赵王孙，北行船趁南风发。
钞谷音毕题以长歌
作者：王宗炎
朝代：清
体裁：古风

钱唐潮断江起�，厓山舟沈白鸥没。镫檠出土冬青枯，忍记犬年与羊月。水云琴客滞幽燕，风雨词人咽糠麧。南城欧血剩锦钱，西台垒冢惟晞发。余子廫廫天地间，白帢黄冠青布袜。鬓丝憔悴拾橡栗，形景悲凉吊薇蕨。酒后狂歌热过耳，雪里行吟寒透骨。文章零落过云烟，姓氏沈薶付碑碣。京兆先生爱著书，唐瓢可破陆像搰。冰雪清词一百篇，剔抉搜罗到岩窟。须眉点缀作佳传，片语褒讥荣衮钺。云亭问字老侯芭，避俗相携等蛩蟨。羼提又阅五百年，海枯石烂字不阙。残镫对雨手重钞，行间光怪生蓬勃。题诗忽忆赵王孙，北行船趁南风发。
江口驿夜泊
作者：王宗献
朝代：清

系缆寺边洲，闻钟识寺楼。风声江树夜，雨气客船秋。古驿花峰矗，山城丽水流。舟人相向说，南去近交州。
高阳道中
作者：王宗献
朝代：清

客思茫茫未有涯，又携春梦上征车。荒原落日生磷火，平野西风起白沙。吹入诗情如中酒，投来旅店似归家。沿城一带寒林影，暝色苍苍集乱鸦。
和东坡虞姬墓
作者：王宗耀
朝代：清

如此鸿沟负约何，美人留得楚山河。读书名姓真粗记，一唤虞兮便不磨。
漫兴用东坡东武与人往反粲字韵
作者：王宗耀
朝代：清
体裁：古风

我生如行路，百里可居半。佳境思惭入，往往得惊叹。此后将安归，宁复堪把玩。过者尽陈因，来者方聚散。岂无三数人，尚与我同伴。同伴问何为，寂寂守昏旦。行或事锄耘，静不离几案。有时相晤语，祇觉方寸乱。人情可欣悦，要如荐方盥。弦弛不欲闻，多病音节缓。更张岂无术，好歌续珠贯。遏云响未成，折杨兴又懦。复然望寒灰，寸焰依屑炭。欢颜庇广厦，劳心属旅馆。偶逢扇暍凉，非私负曝暖。岂如东人子，但夸衣粲粲。
漫兴用东坡东武与人往反粲字韵
作者：王宗耀
朝代：清

我生如行路，百里可居半。佳境思惭入，往往得惊叹。此后将安归，宁复堪把玩。过者尽陈因，来者方聚散。岂无三数人，尚与我同伴。同伴问何为？寂寂守昏旦。行或事锄耘，静不离几案。有时相晤语，祇觉方寸乱。人情可欣悦，要如荐方盥。弦弛不欲闻，多病音节缓。更张岂无术，好歌续珠贯。遏云响未成，折杨兴又懦。复然望寒灰，寸焰依屑炭。欢颜庇广厦，劳心属旅馆。偶逢扇暍凉，非私负曝暖。岂如东人子，但夸衣粲粲。
秋月
作者：王宗达
朝代：清

群峰罗海外，秋夜月明时。光射鱼龙遁，寒侵乌鹊疑。凭虚劳永夕，顾影发清思。待取天香落，披襟重挹之。
挽曾国荃联
作者：王定安
朝代：清
体裁：联

张侯夺秩为陈汤，杯酒惜穷途，谓我无官有两子；严帅作堂款杜甫，客窗编野史，报公盛德在千秋。
挽曾纪泽联
作者：王定安
朝代：清
体裁：联

九载驻狼？喜南越犹存，早有奇勋方陆贾；八埏通象译，正西戎多故，那堪中夏失张骞。
挽郭嵩焘联
作者：王定安
朝代：清
体裁：联

投定远笔，乘博望槎，七万里持节归来，依然皓首穷经客；读史迁书，讲濂溪学，十余载闭门高卧，不改精忠报国心。
云山阁联
作者：王定抡
朝代：清
体裁：联

晴空顿觉纷华隔；山色常疑烟雨多。
对薇亭联
作者：王定抡
朝代：清
体裁：联

风景满清听；群山霭遐瞩。
元旦用旧韵
作者：王定柱
朝代：清
体裁：七言律诗

万岫严城漏箭终，眬曈春到五云东。九霄日月烟霞上，兆姓桑麻雨露中。脉望晨翻仙字绿，屠苏后饮醉颜红。朝班遥听鸡人唱，正和千门欲曙钟。
回望老鹰崖·其一
作者：王定柱
朝代：清
体裁：五言律诗

拔地看惊俗，摩天欲竦身。风云情自远，岩壑性能驯。自赏高寒气，应依磊落人。鹏雏空健翮，匿影避嶙峋。
回望老鹰崖·其二
作者：王定柱
朝代：清
体裁：五言律诗

青山犹息羽，碧落似闻声。知有鸾凤志，休传搏击名。客程新雨滑，岚影暮云平。去去成交臂，低回万古情。
安平从雾雨中过用旧韵·其一
作者：王定柱
朝代：清
体裁：七言绝句

漠漠重阴猎猎风，新泥没径屐难通。宵来早拭看山眼，刚落南宫淡墨中。
安平从雾雨中过用旧韵·其三
作者：王定柱
朝代：清
体裁：七言绝句

半岭微茫一径开，倚窗呵冻拨云来。相逢胜有平桥柳，忆见山农手自栽。
安平从雾雨中过用旧韵·其二
作者：王定柱
朝代：清
体裁：七言绝句

岚开平远万芙蓉，雾重如丝羃几重。曾记萧疏红树外，孤村一角是高峰。
安平从雾雨中过用旧韵·其四
作者：王定柱
朝代：清
体裁：七言绝句

符换千门彩燕新，却留残冻斗阳春。敝裘幸趁晨醪暖，愁绝鹑衫踏雪人。
安平观山色大佳·其一
作者：王定柱
朝代：清
体裁：七言绝句

松岩泉韵稻畦风，北固云烟一径通。踏遍好山浑未觉，朝来乍入画图中。
安平观山色大佳·其三
作者：王定柱
朝代：清
体裁：七言绝句

李白桃红万树开，肩舆面面度香来。依山傍水无亭沼，一样东皇雨露栽。
安平观山色大佳·其二
作者：王定柱
朝代：清
体裁：七言绝句

赤瑛盘涌翠芙蓉，雨雾晴霞一万重。頫首群山齐下拜，方知行度最高峰。
安平观山色大佳·其四
作者：王定柱
朝代：清
体裁：七言绝句

碧草春浓色斩新，浮岚翠滴碧于春。山灵笑共行人语，着个茅亭更可人。
小鹰崖雾行
作者：王定柱
朝代：清
体裁：七言律诗

宿雾重阴苦惜晴，鹰雏到眼失分明。新泥踯躅穿云度，危磴崚嶒任马行。凉燠何心天自澹，险夷信步世难平。单舆羃历千岩上，齐物由来是养生。
岁杪过拉邦坡用旧韵
作者：王定柱
朝代：清
体裁：七言律诗

天开铁壁护名邦，鹰岫东西锁钥双。曾记瘴怜春扇弱，今来寒借酒兵降。洞环郎岱分青嶂，砦险金沙忆碧幢。衰鬓登高惊岁序，辛盘滹鲤胜鲈江。
石版房壁诗和者甚众聊次其韵
作者：王定柱
朝代：清
体裁：古风

青山本屋材，黔洞妙于屋。析代鱼鳞甃，胜彼筼筜谷。牖引晓霞红，几净缣缃绿。好砑玉版光，凌云付醉旭。
过拉邦坡
作者：王定柱
朝代：清
体裁：七言律诗

鴃语凭谁译拉邦，登高指顾势无双。马头画意双眸阔，蚁垤云容四面降。拱手千关蹲虎豹，侧身万岫拜旌幢。鹧鸪莫唤行人住，化雨春和洗瘴江。
重过白水瀑河
作者：王定柱
朝代：清
体裁：古风

我游腾越叠水河，雷声玉色云盘涡。斜日睨射虹腾波，喷雾十丈湿轻罗。啮崖脂滑凝黄玉，恨不蹑险三摩挲。毗卢小阁竹树胜，隐窗一眺时狂歌。将谓奇观宇内绝，王官庐埠安足多。九年重到雪浪渡，神惊魄动留岩阿。帝遣犀龙晚天汉，晶帘悬洞眠无讹。珠跳玉溅真宰泣，山髓落涧霹雳过。叠水一叠此六七，叠叠尽卧生蛟鼍。山盘岸束皆鬼斧，方之回赐非同科。一见一新一叹诧，观澜观海重长哦。莫遣徐凝更题壁，谪仙之后惟东坡。
雪浪川霞瀑布
作者：王定柱
朝代：清
体裁：古风

犀龙夜吸吸江起，挂作白河桥上水。飞云雪卷一千寻，激雨雷惊三十里。断崖横擎水晶帘，鲛宫迸落青山髓。山川陶铸出雄奇，神物恍惚动俶诡。筝笛俗韵那可论，并洗人间琴筑耳。生平寻胜气自豪，宇宙奇观叹观止。石岩竹树俱秀绝，春雨轻阴况清美。不因捧檄孤烟霞，便结团焦住山趾。
雷雨
作者：王定柱
朝代：清
体裁：五言律诗

腊馀三日杪，春早一旬盈。曀讶朝来重，雷从何处生？客程空踯躅，天道本清明。会遣重阴豁，黄棉万里晴。
雾行
作者：王定柱
朝代：清
体裁：古风

出滇雪如掌，忍冻踏危石。朔风铦羽镞，瑟缩酸眸射。篮舆薄胜叶，行未具绨帟。闭帘蛰不呻，僵比袁安宅。居人犹墐户，况复朝行客。雪已路转奇，巉槊森戈戟。晴燠蹑其间，险尚撼神魄。如何五里雾，靳放青冥辟。岩壑步步悚，胜概那可迹。冱阴地本偏，终憾沴气积。但惯障阳辉，岂解作农泽？谁能拥彗扫，杲日照短策。坐使煦和亲，晴山入几席。
秋感
作者：王定祥
朝代：清

斜日平原雁影高，四山落木晚萧萧。吟成秋兴诗才薄，醉倚西风酒力消。病叶经霜先委地，寒塘无水不通潮。空怜松菊长荒废，独掩柴扉慰寂寥。
兴济
作者：王实坚
朝代：清

系缆登荒墟，微风吹柳树。人家两岸村，依依临古渡。磨灭有遗碑，彷徨不能去。落日牛羊迹，一带空城路。
挽吴可读联
作者：王宪增
朝代：清
体裁：联

直以小臣争大计；拼将一死博千秋。
兵书峡
作者：王家仕
朝代：清

谁将韬略锁崎岖，风后轩皇籍有无。但喜岚光容蜡屐，下求兵法悟《阴符》。鱼龙阵掩三巴路，风雨灵飞六甲图。何似玉皇香案吏，更探琼笈上清都。
柬黄记室
作者：王家仕
朝代：清

刀环龙雀醉频看，辛苦长征出塞弹。上将军中随李牧，贵人门下作任安。三春战血凭鹃洒，五夜乡心逐雁寒。阳羡买田归未得，十年鸿爪遍江干。
登黄鹤楼
作者：王家仕
朝代：清
体裁：古风

斜阳江树渺无极，鹦鹉年年芳草碧。危阑俯瞰藐尘寰，隐约梅花横玉笛。画栋淩虚跨彩虹，般倕巧与神为功。凤翥龙骞出霄汉，呼吸已觉太微通。兴废有时泪暗洒，况复当时躏铜马。飘零三户等晨星，天边黄鹤飞难下。庾亮陶公事偶然，繁华电捲速江烟。江山文藻焕仍新，东海近已桑为田。蜃窟蛟宫迷汉水，厝火积薪胡致此？眼前风景可怜朝，乾坤莽荡悲歌里。
题画
作者：王家仕
朝代：清

乐游原上醉呼鹰，云拥将军猎骑腾。凭吊不堪还驻马，西风残照汉家陵。
挽张之洞联
作者：王家朾
朝代：清
体裁：联

历庚子戊申大难大疑，谋国必策万全，是谓鞠躬尽瘁；创兵农工商新学新政，惟楚实居先导，公真远虑过人。
丁未秋日旅食京师偶成咏物二首·其一
作者：王家枚
朝代：清

莫笑涂鸦到处忙，传来墨迹俨君王。霜高陇北淩飞白，叶下江南榻硬黄。赝本一时凭刊落，鸿才几辈奋翱翔。家书欲寄浑难说，为报平安在异乡。
丁未秋日旅食京师偶成咏物二首·其二
作者：王家枚
朝代：清

声声哀怨出林业，琴自无弦曲自工。尽汝抑扬鸣驿路，是谁赏识到焦桐。
三月既望徐家园雨后即事
作者：王家枚
朝代：清

风光大好野人居，门对青山绕绿渠。三径草生残雨后，一溪水长海潮初。邻翁抱瓮将行汲，稚子携罾戏学渔。未必秋来尘已起，试从何处结陶庐。
三高祠
作者：王家枚
朝代：清

滩名钓雪桥垂虹，三高曾此托高踪。霸越功成变名姓，偶思鲈脍因秋风。更有自号天随子，茶灶笔床居甫里。三贤出处有后先，要之各自全其天。亮节清标足互映，千秋能识巢由性。湖波湛湛绕祠前，令人洗得名心净。谁其图象石虚道，谁其建堂赵伯墟。至今我欲瓣香爇，低徊往复更踟躇。
乙未二月望后大雪感而有作
作者：王家枚
朝代：清

天意已如此，苍生可奈何。迅雷非节后，急雪入春多。江上方营垒，闽中未止戈。谁欤司阍者，失计扼关河。
代友寿慈溪林母俞太夫人八十
作者：王家枚
朝代：清

俭德相仍久不渝，慈闱贤淑貌曹姑。丸熊夙励当年学，封鲊犹循先世谟。令子才名高北斗，老人星彩溢南弧。绛纱拟晋宣文颂，也作凫趋献一觚。
刘越石乘月登楼清啸
作者：王家枚
朝代：清

铜驼栖荆棘，豺虎纷蓟幽。倚枕难复寐，振衣上戍楼。明月一何朗，万里关山秋。商气凄肝脾，欲默不能留。遂为变徵声，客子增离忧。胡马惨不嘶，辽雁惊别愁。平阳十万卒，乘夜旌旆收。奚事三寸舌，一说定五州。
十字碑
作者：王家枚
朝代：清

有吴延陵君子墓，碑字雄伟径尺大。辞约意博鲁史笔，品题迥出风尘外。或疑圣辙生平未至吴，安得亲自铭其巅。又疑字大不容简，更难千里驰邮缄。小儒立论好苛细，纷纷聚讼各殊异。不然碑果属赝鼎，胡为约章微显辞渊懿。一夕风雷断复接，不教红羊蚀残劫。字青石赤摩穹窿，一抔黄土森马鬣。
即景
作者：王家枚
朝代：清

众鸟飞将尽，孤云懒不流。空山一声磬，落叶半林秋。风定炊烟直，霞明夕照收。最怜耕作苦，多少属荒畴。
吊同里沈凡民先生
作者：王家枚
朝代：清

大雅今谁续，临风泪暗弹。一身三绝艺，十载七迁官。冯蒋镌新录，冰斯订古欢。白门寻废垄，宰树夕阳寒。
咏江士清随月读书
作者：王家枚
朝代：清

心长景苦短，寒暑如逝川。励志在颜闵，何忧坎壈缠。繄昔江侍读，中夜不遑寐。家贫业斫屉，自朝以至晦。乘夜发箧书，苦无膏可焚。邻机声已寂，壁穴光难分。元云散层阴，皎皎月轮吐。握卷招姮娥，姮娥不我扈。启户一以眺，屋矮差可登。蹑足与相逐，不顾姮娥憎。终岁以为常，兀兀意无倦。天帝悯其愚，故缓羲轮转。清风激千载，嗣响更属谁。时乎不我待，芳草岂再蕤。下走困谋食，懔懔三光流。安得鲁阳力，回彼羲和辀。苕苕千百代，不朽惟有名。努力勖前修，上以希士清。
唐制新进士杏园宴集三首
作者：王家枚
朝代：清

翩翩诸少年，走马游长安。射策冠甲科，姓氏隶春官。导以探花使，恣赏周名园。四围云锦护，一曲霓裳喧。列座敞琼筵，座上人如玉。花映酡颜红，柳衬宫袍绿。酬饮叠主宾，分行循先后。谁是子建才，而云胜八斗。名驹志千里，矧在血气伦。得志会有时，敢负男儿身。尤愿青云客，素抱裕澄清。平胡更痛饮，勿仅炫科名。
唐制新进士杏园宴集三首·其一
作者：王家枚
朝代：清

翩翩诸少年，走马游长安。射策冠甲科，姓氏隶春官。导以探花使，恣赏周名园。四围云锦护，一曲霓裳喧。
唐制新进士杏园宴集三首·其三
作者：王家枚
朝代：清

名驹志千里，矧在血气伦。得志会有时，敢负男儿身。尤愿青云客，素抱裕澄清。平胡更痛饮，勿仅炫科名。
唐制新进士杏园宴集三首·其二
作者：王家枚
朝代：清

列座敞琼筵，座上人如玉。花映酡颜红，柳衬宫袍绿。酬饮叠主宾，分行循先后。谁是子建才，而云胜八斗。
四月三日自泾皋宾馆旅里途中口占二首
作者：王家枚
朝代：清

到处逢人便诮姗，十年只自误儒冠。从知世上多皮相，聊与村童一例看。绿树阴阴覆客程，清和天气畅游行。多情最是堤边柳，解折轻腰学送迎。
四月三日自泾皋宾馆旅里途中口占二首·其一
作者：王家枚
朝代：清

到处逢人便诮姗，十年只自误儒冠。从知世上多皮相，聊与村童一例看。
四月三日自泾皋宾馆旅里途中口占二首·其二
作者：王家枚
朝代：清

绿树阴阴覆客程，清和天气畅游行。多情最是堤边柳，解折轻腰学送迎。
家大人为言里中徐某隐于市。仅读学庸，逢人辄询字义。晚年喜为小诗，赏秋日偕众游山，徐后归得句云：人静一山空。饶有意味，因续成一律
作者：王家枚
朝代：清

为爱登临胜，孤吟夕照中。秋深千树秃，人静一山空。云活峰疑动，风高气转雄。夜来归未得，新月上梧桐。
庚子清明日过吴氏先陇
作者：王家枚
朝代：清

华表今何在？苍凉宰树存。碑残尘作字，墓古棘当门。风紧鸟声嘿，沙寒岭色昏。治平腾越著，终古荐蘋蘩。
怀邑侯合江李紫璈先生
作者：王家枚
朝代：清

合江才子蓉江牧，政事文章两最优。直以眉山承巨派，夙闻史起浚长沟。搜才到处悬冰鉴，谋国曾劳借箸筹。下走昔蒙青睐甚，还凭特笔阐潜幽。
戚中书墓
作者：王家枚
朝代：清

举室从容赴义难，九原相对也团圞。同归一炬心原赤，独有千秋骨未寒。曾击豪奸弹白简，敢轻末秩托黄冠。书生动喜谈忠孝，青史几人大节完。
投金濑
作者：王家枚
朝代：清

三十不嫁养母氏，濑水之旁奇女子。不图亡命伍大夫，乞食穷途偶戾止。顾瞻雄伟本不凡，一饭周恤等閒耳。湛湛之日当午天，图报勿泄胡至是。此心如玉复如冰，一掷奋身濑木死。他日赍金欲报难，聊以明心投诸水。淮阴一饭酬千金，丈夫得志当如此。
挽邑侯李母黄太夫人
作者：王家枚
朝代：清

伤春最是落花天，矧复星沈婺女躔。八百孤寒怀李尉，七千里宦返秦川。不疑平狱资贤母，魏国长年等散仙。夺我神君胡太酷，民间郁抑几时宣。
校贡氏科举志率成一律
作者：王家枚
朝代：清

一门武达更文通，科第由来冠邑东。父子同年魁虎榜，弟昆接踵步蟾宫。最难三世祀乡校，更羡二疏契颍嵩。述德每怀贤后裔，他年幸绍旧家风。
桃叶渡
作者：王家枚
朝代：清

桃叶渡头春漠漠，子敬风流谁继作。珠箔半挂玉钩斜，临水家家开画阁。玉箫金管打桨迎，如花女儿花灼灼。纤腰戌削眉弯环，春衫称身身绰约。玻璃之船鹦鹉杯，碧醴红粱随意酌。晚霞衔山白日落，照脸明镫红晕薄。燕燕莺莺啼尽春，往事而今化作尘。渡头春水依然碧，只见桃花不见人。
楮先生
作者：王家枚
朝代：清

楮生淡泊得天全，待制归来伴一编。贞白信能符雅望，丹青那复染时贤。当今模楷从人式，不朽文章藉尔传。我拥百城思尚友，相将终日订周旋。
浮瓜
作者：王家枚
朝代：清

母忆筵开饮馆南，瓜浮碧水味醰醰。浅深浪逐靴纹漾，圆转浑如泡影涵。荇带拨开风动沼，菱塘照澈月临潭。芬流齿颊沾馀润，更比醇醪酒益甘。
班倢伃求共养太后长信宫
作者：王家枚
朝代：清

江篱寄幽渚，萎绝亦何伤。鹈鴂应秋鸣，香草为不芳。增成奉隆宠，庆会不可常。蕃华岂再滋，白日忽移光。圃圃合欢扇，冷至捐巾箱。华色苟长好，君恩安可量。昔为笥中锦，今为阶下蔷。自由妾命薄，何敢怨参商。愿托长信宫，洒扫躬亲尝。聊缓须臾景，冀以免百殃。燕燕飞涏涏，盛宠冠椒房。十年曾一瞬，畴与问昭阳。
班倢伃求共养太后长信宫
作者：王家枚
朝代：清
体裁：古风

江蓠寄幽渚，萎绝亦何伤。鹈鴂应秋鸣，香草为不芳。增成奉隆宠，庆会不可常。蕃华岂再滋，白日忽移光。圃圃合欢扇，冷至捐巾箱。华色苟长好，君恩安可量。昔为笥中锦，今为阶下蔷。自由妾命薄，何敢怨参商。愿托长信宫，洒扫躬亲尝。聊缓须臾景，冀以免百殃。燕燕飞涏涏，盛宠冠椒房。十年曾一瞬，畴与问昭阳。
秋夜
作者：王家枚
朝代：清

侧身东望苦蜗争，起舞中宵百感生。一粟寒镫延古月，半庭落叶碎秋声。吟蛩激楚思雄斗，嘹雁凄凉知有兵。料得玉门关万里，征人无限故园情。
管城子
作者：王家枚
朝代：清

千秋著作倚君成，汤沐酬劳邑管城。此日五花新待诏，当年八体旧书生。勋铭将相争推汝，赋治京都合隶卿。论相莫嫌非食肉，不侯亦足佐承平。
舍弟家枢新籍学宫赋此勉之
作者：王家枚
朝代：清

廿载寒窗下，而今赋采芹。进身从此始，修业贵于勤。大海横波恶，岐途曲学纷。愿君端志向，振翮上青云。祖砚差堪托，楹书幸未灰。瑞应符月桂，泽望振庭槐。同气连镳上，慈颜逐笑开。岁庚传盛事，歌鹿重衔杯。
舍弟家枢新籍学宫赋此勉之·其一
作者：王家枚
朝代：清

廿载寒窗下，而今赋采芹。进身从此始，修业贵于勤。大海横波恶，岐途曲学纷。愿君端志向，振翮上青云。
舍弟家枢新籍学宫赋此勉之·其二
作者：王家枚
朝代：清

祖砚差堪托，楹书幸未灰。瑞应符月桂，泽望振庭槐。同气连镳上，慈颜逐笑开。岁庚传盛事，歌鹿重衔杯。
试剑石
作者：王家枚
朝代：清

宝剑何年铸秋水，一朝忽入英君手。英君意气殊豪雄，腰间拔出双蛟龙。回顾山坡一顽石，举剑将斫犹未斫。中年憔悴感髀肉，矫首青天诉所欲。电光火光一霎并，惊天霹雳石中分。譬之南山没羽箭，尤胜射虎李将军。
诸葛武侯梁父吟
作者：王家枚
朝代：清

世道多崄巇，君子慎所择。愿为穷巷士，毋为诸侯客。南阳有卧龙，门前森古柏。登山一以眺，喟然生太息。落落祢正平，才多遇乃厄。矫矫孔文举，名高族为赤。辟之齐三士，功成身被殛。慷慨争伏死，身可赎以百。自昔固皆然，恻怆亦何益。閒来抱膝吟，愿言惜羽翮。不遇三顾主，终焉隐薮泽。
读前明贡月楼先生倦飞吟及当时同僚和作赋此纪之
作者：王家枚
朝代：清
体裁：古风

鲲鹏变化北溟起，抟风上击三千里。摩云八翼忽乘空，鹏雏先向天池徙。暨阳城外龙山趾，世泽上追汉御史。忆昔弘治乙卯秋，父子同举魁多士。才名伯仲陈纪群，承家已足称桥梓。郎君跨灶更轶伦，三年报政官直指。抗章首劾外戚横，触邪先从内官始。是时朝政由奄人，廷杖三十矫称旨。纵然日月旋更明，一副提刑卒致仕。阿翁时官农部郎，粉署承恩荣金紫。一夕倦游归去来，睥睨簪缨如脱屣。新篇赋就倦飞吟，传钞顿贵洛阳纸。自时哲人早知机，时哉仿佛山梁雉。荐绅祖道同赋诗，斗捷争妍各逞技。城北徐公朱紫阳，才华倜傥尤可喜。迄今世变几沧桑，卷轴纷纶目炫视。二疏之后作者谁，千古清风堪媲美。
读前明贡月楼先生倦飞吟及当时同僚和作赋此纪之
作者：王家枚
朝代：清

鲲鹏变化北溟起，搏风上击三千里。摩云八翼忽乘空，鹏雏先向天池徙。暨阳城外龙山趾，世泽上追汉御史。忆昔弘治乙卯秋，父子同举魁多士。才名伯仲陈纪群，承家已足称桥梓。郎君跨灶更轶伦，三年报政官直指。抗章首劾外戚横，触邪先从内官始。是时朝政由奄人，廷杖三十矫称旨。纵然日月旋更明，一副提刑卒致仕。阿翁时官农部郎，粉署承恩荣金紫。一夕倦游归去来，睥睨簪缨如脱屣。新篇赋就倦飞吟，传钞顿贵洛阳纸。自时哲人早知机，时哉仿佛山梁雉。荐绅祖道同赋诗，斗捷争妍各逞技。城北徐公朱紫阳，才华倜傥尤可喜。迄今世变几沧桑，卷轴纷纶目炫视。二疏之后作者谁，千古清风堪媲美。
车中即景
作者：王家枚
朝代：清

小车声历碌，转过两三村。春水缘平岸，菜花黄到门。扶犁童叱犊，放笠妇追豚。此景殊清绝，愁予困俗喧。
邑侯刘谦山先生于去夏受代晋省，邑人士群赋诗歌以志别，时予奉讳家居，未与其盛，今夏既释服，追赋一律
作者：王家枚
朝代：清

六年政绩著江乡，去后人思茇舍棠。风雅于今孔北海，循良媲昔召南阳。胡祆咸詟丰裁峻，广厦群欣芘荫长。愧我未曾亲祖饯，聊将舆诵托篇章。
重建凝秀桥
作者：王家枚
朝代：清

卅年深病涉，今日乐观成。气挹双峰秀，波澄一塔明。南来行径遂，东去水洄潆。此是衿喉键，匪徒利庶萌。
阎典史祠
作者：王家枚
朝代：清

斗大孤城扼暨阳，留将遗发见高皇。惨罗雀鼠充军食，尽化沙虫吊国殇。此日冠裳新俎豆，当年竹木旧戈枪。阴风萧飒栖霞寺，毅魄常存振大纲。
陶士行运甓
作者：王家枚
朝代：清

金风吹不竞，华域践洪流。宫关沦瓦砾，念之心烦忧。击楫声悲壮，慷慨祖豫州。枕戈不成寝，越石誓同仇。二子岂好劳，所志在千秋。寂寂广州廨，簿书非所谋。累累中唐甓，朝夕任取求。劳力虽不贵，此意敢优游。卒运擎天手，奇功建石头。怀居非佳士，白日催双辀。
鞠通二首
作者：王家枚
朝代：清

谱按宫商不自禁，灵虫偏解理瑶琴。筝琶净洗能清耳，桐墨饱尝已惬心。未必座中无顾曲，却从弦外访知音。纵然方士荒唐甚，愿买雷威涤俗襟。坐我春风已六年，无端惆怅感离筵。文章知己吕蒙正，慈爱宜民寇颍川。朗照高秋悬皓月，声称累叶继青天。心香一瓣虔诚祝，异日重临话旧缘。
鞠通二首 其二 代作
作者：王家枚
朝代：清

坐我春风已六年，无端惆怅感离筵。文章知己吕蒙正，慈爱宜民寇颍川。朗照高秋悬皓月，声称累叶继青天。心香一瓣虔诚祝，异日重临话旧缘。
鞠通二首·其一
作者：王家枚
朝代：清

谱按宫商不自禁，灵虫偏解理瑶琴。筝琶净洗能清耳，桐墨饱尝已惬心。未必座中无顾曲，却从弦外访知音。纵然方士荒唐甚，愿买雷威涤俗襟。
题金匮钱君阶登出猎图
作者：王家枚
朝代：清

平原莽荡风萧萧，马蹄蹴踏猿臂骄。左挽乌号右夏服，逸气直欲淩秋霄。是何意态雄且杰，知君抱负殊卓绝。感慨中年髀肉生，寂寞吴钩向谁说。爰假校猎绘作图，身跨骏马来郊墟。红缨小队黄金勒，逐兔飞鹰列骑驱。俯射麇麋仰射雁，纷纷血染白翎箭。恍睹三河侠少年，棱棱英气眉端见。假令时当世用武，一剑筹边拓疆宇。直取阴山作猎场，弓鸣霹雳逃猰貐。君也生逢尧舜朝，寰海镜清风不涛。纵有射雕身手好，只合游艺嬉林皋。吁嗟乎，时局至今与昔异，鲛鲸出没等儿戏。安得十万水犀军，射潮之弩更一试。
马伏波聚米为山谷二首
作者：王家枚
朝代：清

英雄慷慨出从戎，万里分明指掌中。一握早将形势定，六军从此路途通。是翁兵甲胸罗富，大地山河眼界空。专阃何人娴将略，高平凭眺溯流风。河山争战阅兴亡，策敌谁如马援长。擘画兵机娴借箸，指陈虏势易探囊。秦关渺小如沧粟，蜀道崎岖转峙粮。斗大西城危釜底，潜师早已度陈仓。
马伏波聚米为山谷二首·其一
作者：王家枚
朝代：清

英雄慷慨出从戎，万里分明指掌中。一握早将形势定，六军从此路途通。是翁兵甲胸罗富，大地山河眼界空。专阃何人娴将略，高平凭眺溯流风。
马伏波聚米为山谷二首·其二
作者：王家枚
朝代：清

河山争战阅兴亡，策敌谁如马援长。擘画兵机娴借箸，指陈虏势易探囊。秦关渺小如沧粟，蜀道崎岖转峙粮。斗大西城危釜底，潜师早已度陈仓。
三高祠
作者：王家枢
朝代：清

湖山碧，湖波白，此间大有林泉客。载鸱夷，忆鲈脍，斗鸭围栏住吴会。三贤先后轨不同，千秋庙祠留清风。君不见蘋花芳、橙橘香，风马云车驻此乡。
丙戌七夕五首
作者：王家枢
朝代：清

相传良夜会神仙，风送笙歌设画筵。定有美人天上降，倚阑斜睇不成眠。瓜果庭前月渐移，红丝穿罢醉佳期。天孙如许人间巧，一点灵机付阿谁。痴情多少寄瑶琴，暂捲帘钩耐冷侵。盼断银河秋耿耿，半庭凉露湿鞋心。自怜生小不风流，不解悲秋不解忧。艳说女牛今夕会，倩侬惹起十分愁。瑟瑟凉飙半夜时，霓裳仙子来何迟。可怜天宝年年恨，不是嫦娥那得知。
丙戌七夕五首·其一
作者：王家枢
朝代：清

相传良夜会神仙，风送笙歌设画筵。定有美人天上降，倚阑斜睇不成眠。
丙戌七夕五首·其三
作者：王家枢
朝代：清

痴情多少寄瑶琴，暂捲帘钩耐冷侵。盼断银河秋耿耿，半庭凉露湿鞋心。
丙戌七夕五首·其二
作者：王家枢
朝代：清

瓜果庭前月渐移，红丝穿罢醉佳期。天孙如许人间巧，一点灵机付阿谁。
丙戌七夕五首·其五
作者：王家枢
朝代：清

瑟瑟凉飙半夜时，霓裳仙子来何迟。可怜天宝年年恨，不是嫦娥那得知。
丙戌七夕五首·其四
作者：王家枢
朝代：清

自怜生小不风流，不解悲秋不解忧。艳说女牛今夕会，倩侬惹起十分愁。
五月十日登爱菊亭谒靖节祠二首
作者：王家枢
朝代：清

清风拂拂夕阳斜，郭外村居四五家。夹道荆篱青刺袖，沿堤瓜蔓白生花。沙平草细牛羊卧，塔古亭欹鸟雀哗。剧羡此邦留胜迹，与山并寿水无涯。高风久仰千秋后，遗址来寻五月中。晋宋雄图巢幕燕，江山胜迹雪泥鸿。四围屏障群峰矗，两股湖波一线通。怅望古今谁嗣轨，李唐末造有司空。
五月十日登爱菊亭谒靖节祠二首·其二
作者：王家枢
朝代：清

高风久仰千秋后，遗址来寻五月中。晋宋雄图巢幕燕，江山胜迹雪泥鸿。四围屏障群峰矗，两股湖波一线通。怅望古今谁嗣轨，李唐末造有司空。
冬至午后余与冠吴弟登爱菊亭后塔，薄暮唤舟渡湖至江滨品茶而归
作者：王家枢
朝代：清

孤塔巍然矗半空，登临一览尽西东。绵飞芦白寒难禦，锦染枫丹日尚烘。天暮云生将酿雪，江深潮退不因风。离乡千里身偏健，可奈匆匆岁又终。游山已倦夕阳斜，唤渡□须兴尚赊。一叶扁舟聊拍桨，三间矮屋试烹茶。欲酬茗价囊如洗，归认沙堤路不差。犹忆故乡风景好，五峰相对是吾家。
冬至午后余与冠吴弟登爱菊亭后塔，薄暮唤舟渡湖至江滨品茶而归·其二
作者：王家枢
朝代：清
体裁：七言律诗

游山已倦夕阳斜，唤渡□须兴尚赊。一叶扁舟聊拍桨，三间矮屋试烹茶。欲酬茗价囊如洗，归认沙堤路不差。犹忆故乡风景好，五峰相对是吾家。
十字碑
作者：王家枢
朝代：清

江之阴，山之阳。佳城郁郁气苍苍，土花蚀碧重重香。上有丰碑若黝漆，篆法离奇宣尼笔。雄矫如虎复如龙，阳冰师法得其宗。石骨裂，风雷接，劫火不红碑不灭。
同盟华相卿明经北上应丁酉科试遵钱君念岵原韵率成二律谨以赠别
作者：王家枢
朝代：清

吉日登程事远征，乘风万里达瑶京。明经宜入巍科选，献策应成不世名。既倒狂澜谁砥柱，濒危大局孰干城。知君夙有澄清志，此去陈书策治平。经济文章独冠时，昆山片玉桂林枝。渊源家学联科第，嘉惠后贤普教思。盖代才华真士出，九天雨露湛恩贻。赠言窃附古人义，爰赋俚词比倡随。
同盟华相卿明经北上应丁酉科试遵钱君念岵原韵率成二律谨以赠别·其一
作者：王家枢
朝代：清

吉日登程事远征，乘风万里达瑶京。明经宜入巍科选，献策应成不世名。既倒狂澜谁砥柱，濒危大局孰干城。知君夙有澄清志，此去陈书策治平。
同盟华相卿明经北上应丁酉科试遵钱君念岵原韵率成二律谨以赠别·其二
作者：王家枢
朝代：清

经济文章独冠时，昆山片玉桂林枝。渊源家学联科第，嘉惠后贤普教思。盖代才华真士出，九天雨露湛恩贻。赠言窃附古人义，爰赋俚词比倡随。
咏周茂叔爱莲
作者：王家枢
朝代：清

孤芳怀茂叔，卜筑在濂溪。明德馨香远，繁华富贵低。名花恣独赏，凡艳耻相齐。静对幽然乐，青莲句自题。怡情开净界，长啸激清流。对此心偏远，欣然目与游。波揩凉翠净，尘谢软红浮。矫矫中央植，閒居兴独幽。美人殷怅望，宛在水之涯。孤洁侪梅萼，轻狂笑李花。芳情深且远，光泽正而葩。一瓣心香爇，希踪学道家。仆岂忘情者，梯荣亦可嗤。自邀高士鉴，敢谓赏音迟。洁白真无玷，垂青慰所思。幽怀诚浩荡，即境好吟诗。
咏周茂叔爱莲·其一
作者：王家枢
朝代：清

孤芳怀茂叔，卜筑在濂溪。明德馨香远，繁华富贵低。名花恣独赏，凡艳耻相齐。静对幽然乐，青莲句自题。
咏周茂叔爱莲·其三
作者：王家枢
朝代：清

美人殷怅望，宛在水之涯。孤洁侪梅萼，轻狂笑李花。芳情深且远，光泽正而葩。一瓣心香爇，希踪学道家。
咏周茂叔爱莲·其二
作者：王家枢
朝代：清

怡情开净界，长啸激清流。对此心偏远，欣然目与游。波揩凉翠净，尘谢软红浮。矫矫中央植，閒居兴独幽。
咏周茂叔爱莲·其四
作者：王家枢
朝代：清

仆岂忘情者，梯荣亦可嗤。自邀高士鉴，敢谓赏音迟。洁白真无玷，垂青慰所思。幽怀诚浩荡，即境好吟诗。
挽张之洞联
作者：王家枢
朝代：清
体裁：联

皋夔伊吕并千秋，忧国忘家，身后只余书万卷；朝野君民同一哭，感恩怀旧，心丧忍止服三年。
桃叶渡
作者：王家枢
朝代：清

木兰楫，沙棠舟，朝朝江上娱清游。王郎艳福几生修，如花美眷花犹羞。美人赢得花为字，桃叶桃根自妩媚。一自春波照影来，至今水比胭脂腻。秦淮渡口春水香，朝丝暮管乐未央。船娘怕唱王郎曲，唱到王郎欲断肠。王郎当日来官渡，为送美人过江去，闻道红楼是妾家。烟波渺渺无寻处，空自流连水一涯，美人今复化桃花。桃花犹有伤春恨，似恨当年别绪赊。君不见长板桥头青溪曲，两两鸳鸯时出浴。不识人间离别愁，一生长共花房宿。
梅花岭
作者：王家枢
朝代：清

河山裂，神鬼泣，月色凄凉埋碧血。今日势尽臣力竭，精魂犹复恋北阙。衣冠虚墓几经秋，千树万树风飕飕。三更岭上严霜白，恍惚灵旗下忠魄。
绿牡丹
作者：王家枢
朝代：清

芳围昨夜鼠姑风，青粉墙边露一丛。痕醮鸭头春水皱，彩舒凤尾晓云笼。琼筵深映葡萄酒，金屋平添翡翠栊。香国自饶清贵气，笑他桃李斗嫣红。
读李合江师扄试作即用原韵答赋二律
作者：王家枢
朝代：清

阳春有脚渡江来，庶汇丰昌入化裁。坐抚琴弦臻上理，手持玉尺较群材。得时桃李成行喜，失业萑蒲泣罪哀。一念慈祥新万象，君山佳气郁城隈。元圭尘起不能污，清白传家作世模。古有治人无治法，由来名宦属名儒。同舟共济期多士，广厦抡材愧我徒。犹幸磨砻逢哲匠，铅刀一割倘能无。
读李合江师扄试作即用原韵答赋二律·其一
作者：王家枢
朝代：清

阳春有脚渡江来，庶汇丰昌入化裁。坐抚琴弦臻上理，手持玉尺较群材。得时桃李成行喜，失业萑蒲泣罪哀。一念慈祥新万象，君山佳气郁城隈。
读李合江师扄试作即用原韵答赋二律·其二
作者：王家枢
朝代：清

元圭尘起不能污，清白传家作世模。古有治人无治法，由来名宦属名儒。同舟共济期多士，广厦抡材愧我徒。犹幸磨砻逢哲匠，铅刀一割倘能无。
读陶靖节五柳先生传，五古集杜少陵句
作者：王家枢
朝代：清

卜邻南山幽，青云动高兴。步屉过东篱，圃畦新雨润。青柳鉴前梢，独绕虚斋径。养拙蓬为户，决渠当断岸。千章夏木清，萧萧理体净。贫病固其常，万物附本性。性豪业嗜酒，洗杓开新酝。终焉托长啸，读书破万卷。有情且赋诗，诗律群公问。恨无抱瓮力，耕凿安时论。
题重脩宋守常殉节王忠荩公墓
作者：王家枢
朝代：清

五百年前墓，沧桑历劫存。衣冠新俎豆，松柏古墙垣。赵宋一抔土，临川四世孙。岿然遗碣在，忠孝著乾坤。胡马凭陵日，将军拥节旄。东南撑半壁，姓氏赫双刀。毅魄风霆壮，崇祠泰岱高。表忠忧世变，报国仗人豪。忆昔庚申岁，常州正用兵。斩关臧氏出，负国褚渊生。谁作中流柱，能成烈士名。伤今兼吊古，有客泪如倾。
题重脩宋守常殉节王忠荩公墓·其一
作者：王家枢
朝代：清
体裁：五言律诗

五百年前墓，沧桑历劫存。衣冠新俎豆，松柏古墙垣。赵宋一抔土，临川四世孙。岿然遗碣在，忠孝著乾坤。
题重脩宋守常殉节王忠荩公墓·其三
作者：王家枢
朝代：清
体裁：五言律诗

忆昔庚申岁，常州正用兵。斩关臧氏出，负国褚渊生。谁作中流柱，能成烈士名。伤今兼吊古，有客泪如倾。
题重脩宋守常殉节王忠荩公墓·其二
作者：王家枢
朝代：清
体裁：五言律诗

胡马凭陵日，将军拥节旄。东南撑半壁，姓氏赫双刀。毅魄风霆壮，崇祠泰岱高。表忠忧世变，报国仗人豪。
题陶灿文引觞自酌图七首
作者：王家枢
朝代：清

我欲列枢府，抗章谈国事。谠论追陆宣，治平策贾谊。越俎既招尤，狂言亦滋忌。不如来饮酒，陶然且长醉。我欲负长剑，大海截鲛鲸。犁庭穷绝漠，乘槎泛重瀛。请缨空有愿，投书总无灵。不如来饮酒，兀兀其无醒。我欲访崆峒，学道隶仙籍。饥餐白石粮，渴饮黄金液。大丹匪易成，蓬莱渺无迹。不如来饮酒，一尊聊自适。我欲希高蹈，世外访桃源。呼儿狎猿鹤，课仆扰鸡豚。白云塞洞口，红雨乱溪村。不如来饮酒，花下好开尊。我欲驾扁舟，自署烟波徒。寒雪载一舸，斜风过五湖。帆饮桅易折，矶危石堪虞。不如来饮酒，对月倾百壶。我欲学老农，躬耕来阡陌。春雨长园蔬，香风吹陇麦。治畦既病劳，恶岁苦相迫。不如来饮酒，举觥浮大白。我欲法陶朱，积产善居奇。宝井腾精气，铜山拥重赀。邓氏卒穷饿，石崇反见疑。不如来饮酒，日逐贫儿嬉。
题陶灿文引觞自酌图七首·其一
作者：王家枢
朝代：清

我欲列枢府，抗章谈国事。谠论追陆宣，治平策贾谊。越俎既招尤，狂言亦滋忌。不如来饮酒，陶然且长醉。
题陶灿文引觞自酌图七首·其七
作者：王家枢
朝代：清

我欲法陶朱，积产善居奇。宝井腾精气，铜山拥重赀。邓氏卒穷饿，石崇反见疑。不如来饮酒，日逐贫儿嬉。
题陶灿文引觞自酌图七首·其三
作者：王家枢
朝代：清

我欲访崆峒，学道隶仙籍。饥餐白石粮，渴饮黄金液。大丹匪易成，蓬莱渺无迹。不如来饮酒，一尊聊自适。
题陶灿文引觞自酌图七首·其二
作者：王家枢
朝代：清

我欲负长剑，大海截鲛鲸。犁庭穷绝漠，乘槎泛重瀛。请缨空有愿，投书总无灵。不如来饮酒，兀兀其无醒。
题陶灿文引觞自酌图七首·其五
作者：王家枢
朝代：清

我欲驾扁舟，自署烟波徒。寒雪载一舸，斜风过五湖。帆饮桅易折，矶危石堪虞。不如来饮酒，对月倾百壶。
题陶灿文引觞自酌图七首·其六
作者：王家枢
朝代：清

我欲学老农，躬耕来阡陌。春雨长园蔬，香风吹陇麦。治畦既病劳，恶岁苦相迫。不如来饮酒，举觥浮大白。
题陶灿文引觞自酌图七首·其四
作者：王家枢
朝代：清

我欲希高蹈，世外访桃源。呼儿狎猿鹤，课仆扰鸡豚。白云塞洞口，红雨乱溪村。不如来饮酒，花下好开尊。
黑芍药
作者：王家枢
朝代：清

丰姿绰约本堪誇，砌畔栽来振藻葩。玉作妆台余墨汁，金围腰带称乌纱。压枝乍误成阴叶，数朵旋惊一色花。绚烂极时韬晦好，不随人世惜芳华。
对雨
作者：王家相
朝代：清

不辨苍茫雾与烟，冥濛一气蔽江天。阴浓蜀郡童童树，润入扬州下下田。野色清当登麦后，雨声畅及插秧先。却宜小簟疏帘下，炉篆无风自在眠。
晚抵刘智庙
作者：王家相
朝代：清

一角斜阳在酒旗，马因长路觉行迟。云光白到天垂处，野色青如雨过时。箫鼓东风人赛社，胭脂北地客留诗。颍川遗迹犹存否，我欲披苔读旧碑。
水车谣
作者：王家相
朝代：清

米有麦有，门前桑枣槐榆柳。赍钱买水牛，收秫酿春酒。南邻杯盘邀社叟，北邻箫鼓迎新妇。夜户不闭风大同，余一余三复余九。米有麦有。米无麦无，火云日日烧肌肤。烧肌肤，汗全枯。两足瘦损何人扶，一身屈曲如籧篨。此时劳苦不得舒，他日官吏来摧租。米无麦无。被当当，被当当，河枯田岸高于嶂。三步四步五步车，咿咿哑哑声不畅。一步车五人，人人各殊状。瓶中米麦久已空，出无腰襦入无帐。亦知性命悬须臾，且向中田谋馌饷。被当当，被当当。
水车谣·其一
作者：王家相
朝代：清

米有麦有，门前桑枣槐榆柳。赍钱买水牛，收秫酿春酒。南邻杯盘邀社叟，北邻箫鼓迎新妇。夜户不闭风大同，余一余三复余九。米有麦有。
水车谣·其三
作者：王家相
朝代：清

被当当，被当当，河枯田岸高于嶂。三步四步五步车，咿咿哑哑声不畅。一步车五人，人人各殊状。瓶中米麦久已空，出无腰襦入无帐。亦知性命悬须臾，且向中田谋馌饷。被当当，被当当。
水车谣·其二
作者：王家相
朝代：清

米无麦无，火云日日烧肌肤。烧肌肤，汗全枯。两足瘦损何人扶，一身屈曲如籧篨。此时劳苦不得舒，他日官吏来摧租。米无麦无。
袁浦登舟
作者：王家相
朝代：清

风柔水滑橹声轻，人在江南画里行。两岸绿阴舟一叶，果然云树尽多情。月色江光漫溯沿，邻舟何处拨鹍弦。可怜暮雨潇潇夜，不听吴歌已一年。
袁浦登舟·其一
作者：王家相
朝代：清

风柔水滑橹声轻，人在江南画里行。两岸绿阴舟一叶，果然云树尽多情。
袁浦登舟·其二
作者：王家相
朝代：清

月色江光漫溯沿，邻舟何处拨鹍弦。可怜暮雨潇潇夜，不听吴歌已一年。
顺德龙氏祠联
作者：王家齐
朝代：清
体裁：联

四百年间气遥钟，干深叶茂；十七代科名不绝，源远流长。
书斋联
作者：王宸
朝代：清
体裁：联

岂易片言清积牍；还留一息理残书。
庚戌除夕示影山侄
作者：王宸
朝代：清

莫嫌舟次逢除夕，少集宾朋兴亦嘉。一盏同添今夜酒，双镫已报隔年花。岸边送腊闻传鼓，江上迎春望使车。惟忆永阳官阁里，相将弦管笑言哗。
蒲褐山房图题句次东坡韵
作者：王宸
朝代：清

苦吟咽秋蛩，旅梦冷秋雨。隘巷白板扉，常掩西山雾。先生对门居，谈言起幽慕。老屋拥蒲褐，妙解坡仙语。花时设芳樽，招列户外屦。冰梅入座清，恍然释尘虑。烹茶起瓶笙，细响疏林度。萧然寄此身，随地得闲处。涤砚绘斯图，下笔生远悟。愿从杖履游，时领安禅趣。
采药
作者：王宸
朝代：清

行过千山与万山，者回斸得茯苓还。白云绕足家何在，日落洞庭秋水湾。
乔村雨霁
作者：王宸佶
朝代：清

夜雨新晴后，千山翠欲流。鸠呼深树里，潮落断桥头。风定鱼浮水，烟消人倚楼。耕夫各欢忭，四野发清讴。
凤山八景
作者：王宾
朝代：清

水阔烟生雨，涛高浪作声。震翻琅主峤，环拱凤山城。不藉冯夷力，能教海若惊。乘秋长一望，绝胜广陵情。
凤山八景
作者：王宾
朝代：清

沧海藏残月，青山出晓霞。松门增景色，荻岸带光华。似雾堪文豹，非霜自润花。更看红湿处，球屿万人家。
凤山八景
作者：王宾
朝代：清

济川求用楫，渡海自扬帆。风起浮云卷，潮平落日衔。赤分君子胆，红映美人衫。蓬丈诸天外，方舟愿一监。
凤山八景
作者：王宾
朝代：清

淡淡沧溪夜，溶溶皓魄秋。浪恬光不动，波澈影同浮。画黛何劳镜，收鳌可当钩。清平无一事，对酒且优游。
凤山八景
作者：王宾
朝代：清

紫气含残照，流霞映翠屏。海波原自碧，山色向来青。隐见蛟龙窟，虚无鸟兽形。馀光难极目，直欲上天庭。
凤山八景
作者：王宾
朝代：清

翠岫嘘云暖，青风送雨春。三阳开泰象，万物畅生辰。既足歌王政，知时颂帝仁。更疑仙雾里，犹有九韶陈。
凤山八景
作者：王宾
朝代：清

薰风吹泮水，荷芰发清香。澹荡烟波里，氤氲台榭傍。敢誇君子质，幸藉圣人光。尚愿扶摇力，微馨献玉堂。
凤山八景
作者：王宾
朝代：清

郁郁千寻树，葱葱大小山。影移沧海里，色射碧云间。蒲柳秋彫质，松杉雪老颜。折枝如不弃，躐磴敢辞艰。
出东门观海
作者：王宾基
朝代：清

霜角雁声哀，孤城向晓开。日光带雨出，山色渡江来。黄叶归村路，青衫浊酒杯。年年几登眺，结客上高台。
白鹤泉
作者：王宾基
朝代：清

泉脉枕云宝，洞涯日无辉。悬崖擘垂练，企石心奋飞。封池惊雷吼，巨斧安可挥。奎曜应灵宅，众口互乖违。松磴饯落月，醉卧铿琴徽。送声出山去，飞念迥无依。
贺张百熙60寿联
作者：王寓生
朝代：清
体裁：联

南极星辉，云霞色灿；曲江望重，纶綍恩新。
苦雨
作者：王寿
朝代：清

世事逼杜门，抽身谢尘俗。枯坐一室中，天寒肌生粟。苦雨声萧萧，昼夜无断续。年荒百物贵，催租吏犹酷。四野闻捉人，贫穷遭挞辱。可怜旁观者，敢怒不敢哭。市上少行人，泪洒家家雨。屈指已数旬，千里无乾土。重云蔽青天，日光黯不吐。安得制大裘，手自盖万户。海大尚可填，天漏讵弗补。吁嗟庸碌碌，徒云恩难普。我家有恒产，八口饱未能。我家有恒业，利薄贾益腾。我爱读我书，使我心有恒。澹泊足养性，营求徒取憎。矧此利所在，反覆不足冯。我心祇危惧，省身惕履冰。
苦雨·其一
作者：王寿
朝代：清

世事逼杜门，抽身谢尘俗。枯坐一室中，天寒肌生粟。苦雨声萧萧，昼夜无断续。年荒百物贵，催租吏犹酷。四野闻捉人，贫穷遭挞辱。可怜旁观者，敢怒不敢哭。
苦雨·其三
作者：王寿
朝代：清

我家有恒产，八口饱未能。我家有恒业，利薄贾益腾。我爱读我书，使我心有恒。澹泊足养性，营求徒取憎。矧此利所在，反覆不足冯。我心祇危惧，省身惕履冰。
苦雨·其二
作者：王寿
朝代：清

市上少行人，泪洒家家雨。屈指已数旬，千里无乾土。重云蔽青天，日光黯不吐。安得制大裘，手自盖万户。海大尚可填，天漏讵弗补。吁嗟庸碌碌，徒云恩难普。